
PRETPLATITE SE NA 

KNJIŽNICU DOBRIH 
ROMANA 

Tijekom godine 1932 , izaći će 
ovih šest knjiga : 

1. Šenoa: BRANKA 

2. Šenoa: ZLATAREVO ZLATO 

3. Šenoa ; PRIPOVIJESTI 

4. Undset: VILMUND VIDUTAN 

5. Bourgei: GRIJEH i KAZNA 

6. Đurvch : K R A S t T L J A K 

Knjige će izaći na finom papiru 
i u ukusnoj opremi 

Pretplatnici plaćaju 10 Din 
sujesećno (za uvezano 15 Din), 

te dobivaju svaki drugi mjesec po jednu 
knjigu . Čim tko uplati prvi obrok, do- 
biva prvu knjigu. Knjižarska je cijena 
50°i 0 veća. — Pretplatu prima 

KNJIŽNICA DOBRIH ROMANA 

ZAGREB, Trg Kralja Tomislava 21 


Pavao Bistoraa KRŠĆANSKO JE« 
DINSTVO, str. 216, Sarajevo 1931. — 
Ova knjiga daje svestranu orijenta- 
čiju u pitanje kršćanskoga jedinstva 
analizirajući njegov pojam i pokazu- 
jući njegov razvoj u misli i djelu. Za- 
nimljivim načinom promatra pisac 
problem jedinstva kroz prizmu povi- 
jesti, filozofije i umjetnosti te osvr- 
ćući se na najnovija pregnuća baca 
pogled u budućnost i vidi dva glavna 
uslova kršćanskog jedinstva: euhari- 
stiju i papinstvo. Ovu aktuelnu i lijepo 
pisanu knjigu preporučamo najtoplije. 

M. Pavićević: CRNOGORSKE PRI- 
ČE. Otisak iz »Zbornika za 
narodni život i običajeJuž- 
n i h S 1 o v e n a« knj. XXVIII, sv. 2. 
str. III — 144. U Zagrebu 1932. — 
Mićun Pavićević poduzeo je zahvalnu 
zadaću: sabirati usmenu književnost, 
koja hoda među narodom u Crnoj 
Gori. Iako g, Pavićević ne živi sada 
u svome zavičaju, nego u Zagrebu, 
opet je građa, koju je dosad sakupio, 
obilna, više nego bi se očekivalo. Već 
g. 1928. izdao je dvije knjige svojih 
Crnogoraca u pričama i anegdotama, 
g. 1929. četiri, 1930. tri, 1931. tri knji- 
ge i 1932. ovu zbirčicu, koju je izdala 
Jugoslovenska Akademija kao i dvije 
od pređašnjiih njegovih zbiraka. U toj 
najnovijoj zbir čici ima veći broj le- 
genda i priča o svecima, zatim priča, 
koje su vezane za kakvo mjesto ili 
pričaju, zašto je koje mjesto dobilo 
svoje ime itd. O Crnoj Gori i Crno- 
gorcima pisalo se već mnogo kod nas 


i stranim književnostima. Tu litera- 
turu o Crnoj Gori obogatio je pisac 
svojim prinosima, koji rasvjetljuju 
prošlost i sadašnjost Crne Gore, mo- 
že se reći, sa svih strana. Gledajući 
obilje građe i živahni tempo, s ko- 
jim je pisac iznosi na svijet, čini nam 
se, da će još dugo trajati, dok ne 
bude iscrpen rudnik, iz kojega ovo 
blago izlazi na svijet. Vrijednost ovog 
rada ocijenit će tek budući naraštaji, 
jer jamačno nije daleko vrijeme, kad 
će narod u Crnoj Gori ove lijepe tvo- 
revine svog umjetničkog duha zabo- 
raviti onako, kako je takve tvorevine 
zaboravio i narod u naprednijim na- 
šim krajevima. Ante Šimčik, 

Dantsbiensis: MEĐUBALKANSKA 

BANKA, Beograd 1931. — U vezi sa 
problemima, koje pretresa balkanska 
konferencija, izašla je i ova knjižica 
o osnutku međubalkanske banke, koja 
bi imala biti »giavni činilac monetarne 
solidarnosti država na Balkanu«. Te- 
ma će zanimati svakog čitatelja, koji 
se bavi pitanjima narodnoga gospo- 
darstva i međunarodne politike. 

HRVATSKI MEĐIMURSKI KALEN- 
DAR za god. 1932. izašao je u Ča- 
kovcu s pretežno zadrugarskim i go- raznih zanimljivosti i veći izbor slika, 
spodarskim štivom, ali ima i drugih Ovaj kalendar rado uzimaju i čitaju 
poučnih članaka te nekoliko pjesama, međimurski Hrvati. 


MEĐU ČITATELJIMA i 


PITANJA. 

M, šum a glavi. Već 3 godine trpim 
o<r nekoga šuma u glavi. Ne pomažu 
mi ni domaći lijekovi ni liječnici. Tko 
bi mi tu znao savjetovati, što da uči- 
nim ? Pretplatnica »Obitel j i«. 

24. Kuhinjska vaga. Dobila sam je- 
dnu staru kuhinjsku vagu, kojoj su 
zdjelice sve zelene i rđave, pa je ne 
mogu nikako očistiti. Kušala sam ko- 
ječime da čistim, ali uvij ek ostanu 
mrlje. Zato molim cijenjene čitatelje, 
da ml jave, kako bi najuspješnije od- 
stranila te mrlje. Kućanica. 

Razonoda izvan kuće. U svome 
sam zvanju veoma opterećen te sam 
željan i potreban razonode, imam če- 
tvero djece, koja su mi najveća ra- 
dost u slobodnim časovima. Ali zaže- 
lim se i društva, kazališta, koncerata 
i druge razonode izvan kuće. Žena 
mi nerado ide u društva, pa tako kat- 
kada sam odem. Onda mi ona prigo- 
vara, da nikad nisam kod kuće nego 
ili na poslu ili u društvu. Najvolio bih, 
kad bi i žena htjela sa mnom ići, kad 
idem u društvo, kazalište itd. Kako 
da to postignem? Ili da se tog od- 
reknem? Ivan. 

ODGOVORI 

i. Netočnost, Svakako je nedostatak 
u karakteru, ako je netko doista re- 
dovito netočan u svom životu i radu. 
Možda je to i manjak odgoja. Ali vje- 
rojatnije je to, da vaš brat ne zna 


ekonomski razdijeliti svoje vrijeme, 
pa dok je jednim zabavljen, on ne ra- 
čuna na ono, što iza toga dolazi. Po 
svoj prilici previše radi, pa onda pre- 
moren nema dovoljno duševnog ela- 
sticiteta, da uzmogne sam sobom rav- 
nati i u takvim na oko sitnicama, kao 
što je to sigurno i u njegovim očima 
pitanje vremenske točnosti. Nastoite 
postići od njega to, da se što češće 
razonodi, da se nekoliko tjedana če- 
stito odmori i osvježi, pa ćete onda 
vidjeti, hoće li to pomoći. 

Stari Zagrepčanin. 

11. Bogati stric. Od kulturnih insti- 
tucija ne bi smio nitko, tko želi doista 
biti, narodni dobrotvor, zaboraviti na 
dvije glavne hrvatske kulturne insti- 
tucije: na Jeronimsko Književno Dru- 
štvo i Maticu Hrvatsku. Iz rih dviju 
ustanova potiče sva naša prosvjeta. A 
k tome nemaju nikakvih subvencija, 
nego doista živu i. rade s onim. što su 
im dobrotvori namrli. Povećati nji- 
hovu imovinu znači povećati narodnu 
imovinu i pojačati njihovo djelovanje 
u narodnu korist. Ima i drugih usta- 
nova, koje su potrebne pomoć:, ali 
držim, da bi na ove dvije trebalo naj- 
više misliti u današnjim danima, jer 
su one nekako ostale najviše zabo- 
ravljene. Pomažu se ustanove lokai- 
nijega i efememijega karaktera, a na 
ove opće se premalo misli. Uspije li 
vam kod vašega strica u tome smjeru 
što postići, učinili ste, vjerujte, dobro 
narodno djelo. Penzionira c. 


je jedna od najsimpatičnijih i najpri- 
vlačivijih zemalja Evrope, te nema si - 

f irno nikoga, tko Je ne bi rado pohodio 
vidio. Za to se pruža sjajna prigoda 
sada, jer u lipnju polazi pod pokrovi- 
teljstvom preuzv, g. nadbiskupa Rafaela 
Radića pohod iz Zagreba na svjetski 
euharistijski kongres a Dublin, glavni 
grad Irske. Tko dakle može, neka se 
pridruži tom pohodu, s kojim će usput 
pohoditi još i 

PARIZ I LONDON 

te još drage nekoje gradove Italije, Švi- 
carske i Francuske. Na povratku će se 
učesnici svratiti i u Lisieux, gdje se 
održale kongres u slavu Male sv. Tere- 
zije. Putovanje traje 18 dana t. j, od 
13. do 30. lipnja, a cijena je sviju tro - 
škova vožnje, stanovanja i hrane 

7000 D IMARA 

Ovom se pohodu, koji vodi Jeronimskt 

f atnički odbor, pridružuju osim Hrvata 
Slovenci, a i drugi učesnici iz cijele 
države, te će biti oficijelno zastupstvo 
na tom svjetskom slavlju. 

Prijam se primaju do f. travnja 

Kaparu, od 2000 Dinara treba zajedno 
s prijavom poslati na 

JER0NL1SII PUTNIČKI ODBOR 
Zagreb* Trg Kralja Tomislava 21 


ke nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća anapriiec 
Konzorcij Jeronimskih časopisa. Za izdavača i uredništvo odgovara Dr Josip Andrtć, glavni urednik , Obitelji , 
i uprave „ Obitelji'' : Zagreb, Trg Kralja Tomislava 21. Telefon 64-17. Ček. rač. pošt šted. br. 33.536. .Obi 
'čari Narodnih Novina u Zagrebu. Za tiskaru odgovara V '. Kirin, Zagreb, Deželićeva ul. 2. 

Bože mili, divna ti je Pelješka krajina od sela 
Vignja u zatišju bora i maslina do malog Mo- 
kala na južnoj slikovitoj obali našeg poluotoka 
uzduž Korčulanskog ko- 
nala! . . . 

Onamo gore, visoko, 
na podnožju strme Vla- 
štice i or.ijaškog, krševi- 
tog sv. Ilije, usadiše se i 
priljubiše samotne crkvi- 
ce i ubava sela poput bi- 
jelih školjki uz morske 
hridi ... A zašto su ti sta- 
ri težaci i pomorci bje- 
žali sa svojim stanovima 
tako daleko od morskog 
kraja? Zbog straha mo- 
žda od opasnih gusara, 
koji su u ono doba uz- 
nemirivali naše hrvatske 
obale . . . 

Od gornjih sela, što se 
zovu skupnim imenom 
Podgorja, sve do mora 
lagano se spušta brego- 
vita i valovita nizina, 
koja je iskićena sa gu- 
stim maslinjacima, buj- 
nim vinogradima, vrtovi- 
ma i sjenokosima. Ovaj 
kraj naliči dosta podru- 
čju planine Rezegona u 
okolici grada Leka, što 
ga opisuje neumrli Man- 
zoni u svojim Vjereni- 
cima. 

Dolje se po kraju s 
morem grli kao mlada 
neva gizdava i pitoma 
varošica Orebić sa svo- 
jim ukusnim, lijepim kućama i zamcima posred 
gospodskih perivoja i vrtova. Male i velike bro- 
dice i jedrilice kruže po nemirnom i ljutito-mo- 
drom konalu između malih otočića ploveći prama 
željenu pristaništu. 

Osvanulo je vedro zimsko jutro. Sunce se po- 
diglo nad kićeni Postup i svoje zlatne pramove 
prosiplje po tamnim vrsima gustih maslina, vitkih 


čempresa i bora, što se spuštaju po strmom 
obronku ljute Vipere od manastira Velike Gospe 
do Orsana . . . Premda je zavladala nemila stu- 
den s ledom po potocima 
i barama, mladi je Dra- 
go Pilković skoro ne 
osjeća, u njemu sve kipi 
od zanosa i veselja, a 
sunce mu grije živce uz- 
buđene od maštanja i 
čežnje za njegovom mla- 
dicom, onamo daleko u 
Potomju ... Polazi iz svo- 
ga zavičaja, ubavog Pod- 
rozarja, u pohode svojoj 
Krunoslavi noseći joj 
zlatan prsten, da proslavi 
zaruke. 

Drago se jutros po- 
mnjivo kicoški načinio, 
uvjeren, da će ga u Po- 
tomju danas mladost li- 
jepo dočekati i priznati 
mu, da je ures naše ze- 
lene dubrave. Ljubav ga 
nosi kao lako perje naj- 
prije uz more do Kuči- 
šća, pa dalje uzbrdo pre- 
ko Zamošća, Bilopolja i 
mimo samostana Velike 
Gospe dalje strmo kroz 
šikarje po vijugastom 
puteljku prema Orebiću, 
gdje ga usput čeka dun- 
do Marko. Sit je Drago 
bezbrižne mladosti, kra- 
snih vidika na čitav kraj 
do Postupa i dalje do 
Mljeta, sit je Božjeg 
sunca i mirisa od kadu- 
lje, leandara, lovora uvele kamišule i rute, pa mu 
duša od radosti propjevala: 

»Od Postupa doli k Nakovnju 
Lipa ti je u matere Ane! 

Nju mi prose dva siva sokoia, 

Nju mi prose i dare joj nose!...« 

Dundo je Marko svoga nećaka srčano doče- 
kao i zagrlio, pogostio i obdario sa tri zlatna 

dukata za njegovu miloj ku. Dundo Marko nije 
imao djece, pa je svu svoju naklonost poklonio 
svome Dragu, komu je zaželio sretne zaruke. 
Jedva se Drago oteo iz dundova milovanja. Ne, 
ne može Drago dalje kod dunda Marka. Srce mu 
kuca od žurbe. Treba još najmanje tri sata hoda, 
dokle prispije u Potom je preko Vlaštice i Ko- 
šarnogdola. Da se što prije prikuči strmoj, viso- 
koj Vlaštici, koja. pješaku daje mnogo muke, 
dok je svlada, udara Drago iz Orebića put Stan- 
kovića kraćim putem uz jedan potok. Dalek i 
naporan trud? Hm . . .! Što je to za mladića, koji 
ne misli ni na studen, ni na mrzli vjetar, ni na 
strmeniti i loši put! Njegova duša leprša negdje 
ispod one kostile i smokve, što sa svojim gra- 
nama zakriljuju onaj prozor, odakle ga je na 
rastanku zadnji put njegova vila pozdravila . . . 

Putem Drago danas nikoga ne sreta. Po pa- 
meti svojoj prebire misli i traži onu najslađu 
riječ, kojom će od milja osloviti najprije nju, 
svoju dragu, koja ga nestrpljivo očekuje. Ide 
veselo, a ruka mu nesvijesno prelazi gore malko 
ispod srca na mali špag od prsluka, da se uvjeri 
je li tvrdo, da nije Bože sačuvaj ispao negdje 
onaj zlatni prsten, kolajna i tri zlatniša dukata, 
što mu ih darova dundo Marko. 

Taman na studencu nedaleko od Stankovića 
sela, na onom mjestu blizu Bonfiolove peče, gdje 
je voda -izlokala jarugu i baru sada ledom pokri- 
venu, zaustavi Drago svoj korak. Tu blizu lovo- 
rova stabla, u kojega granju fićukaju žutokljuni 
kosovi kljucajući crne zrele lovorove bobice, 
ugleda stasiti mladić tužnu sliku: nepoznato malo 
djevojče od kakvih šest godina leži pod lovo- 
rom sa krvavim čelom. Ubogo dijete leži nepo- 
mično, kao da je mrtvo. Ljepušna glavica u 
okviru crne kose počiva nagnuta na desnome 
laktu. Oči zatvorene. Rumenilo se dragašnog lica 
od zime prelilo u plavu jorgovansku boju. 
Prstići se na ručicama ukočili. Nešto bijele ko- 
šuljice i tanka haljinica slabo štite nježni struk 
od vjetra i leda. 

Drago se snebiva. Samilost mu prodire dušu. 
Nešto ga muči. Straši se, da mala draga djevoj- 
čica nije mrtva. Drhtavom rukom obilazi ono 
krvavo čeoce. Hladno je. Polaže ruku na srce: 
živo je, kuca redovito. Mala nije dakle pogi- 
nula, hvala Bogu! Drago vadi iz svoga špaga 
maramu, koju umoči u studenac i laganim po- 
tezima čisti čelo od krvi, koja pomalo curi iz 
jedne rane kraj sljepočica . . . Drago pomišlja, 
da je dijete možda palo penjući se na malu iz- 
rovanu ogradu, pa se skotrljalo do lovora. Mla- 
dić sa drugom suhom maramom, koju je našao 
u svojoj torbici, poveže njenu glavicu preko 
čela i zatiljka. Prihvati objeručke malu, sjedne 
na ogradu, a dijete položi na svoje grudi, čeka- 
jući da se probudi, jer se bilo zastalno u padu 
onesvijestilo zbog udarca ... 

Mala se počinje trzati. Zirka očima u nekom 
strahu kao iza sna. Gleda u mladićevo lice, u 
njegove dobre, milostive oči. Udara u plač. Drago 
joj gladi kosu, miluje obraziće, da se utaži i 


smiri. Dijete prestane plakati, a Drago pita tiho 
i ljubezno: 

»Reci mi, drago moje, koga imaš doma?« 

Dijete protere oči s ručicama i drhtavim gla- 
sićem odvraća: 

»Mama . . . mama . . . ona je gori ... u selu.« 

»A gdje je tvoj tata, otac, a?« 

»Tata . . . tata . . . nema tate . . . utopio se.«' 

Drago poljubi njene mrzle i plave obraziće, 
pa upita nekako tužno: 

»Milo moje, reci mi, kako ti je ime?« 

Ono nevinašce kruži očima po bližnjem stu- 
dencu, da se nečemu dosjeti: 

»Ime . . . ime, ne znam ... ne znam . . .« 

»Danu reci, kako te mamica zove?« 

»Moja mama... bolesna... zove me: tugo 
moja . . ., teta Frana . . . zove me: sekice moja!« 

»E pa onda reci mi, kako se zoveš?« 

»Zovem se . . . ja se zovem: tuga, mala tuga.« 

»Tugo mala, a što si radila ovdje?« 

»Mama . . . bolesna mama . . . poslala me u 
Orebić ... da prodam bocu mlijeka ... pa . . . 
kupim kruha ... jo! . . pala sam . . . vidiš od one 
tamo . . . ograde . . . razbila sam bocu . . . boli me 
tu . . . vidiš . . .« 

Sekica se mala opet rasplače. Drago ustane, 
privije dijete jače na svoja prsa. Kukavna je 
slika bila previše tužna i živa, a da bi onako me- 
kana Dragova duša mogla ostati hladna. Bojao 
se za život male jadnice. Njegove se suze srele sa 
suzama male sirotice. 

»Hoćeš, sekice, da te odnesem tvojoj mamici?« 

»Mamici . . . dragoj . . . bolesnoj ... u selo . . . 
u Stanko viće . . . odma . . . odma!« 

* 

Teta Frana, žena srednjih godina, koja je jako 
volila i vazda milovala malu siroticu, kojoj je 
pozlilo na studencu, spravljala se, da pođe u ma- 
ticu na Orebić slušati raniju misu. Svečano je 
obučena. Na glavi joj bijeli slamnati šeširić sa 
šarenom vrpcom po vrhu. Oko vrata nosi svilen 
crveni obrusac. Pod grlom se vidi lijepo izvezena 
bijela košulja. Šareni koretić živahnih boja sa 
cvjetovima pokriva joj grudi, pleća i lakte sve 
do ruka. Od bokova do gležnja pada čvrsta suk- 
nena haljina u tri boje: na vrhu počam od pasa 
modro, dolje živo crveno, a po srijedi žuti obruč. 
Radi studeni zamotala je pleća i prsa lijepim 
žutim vunenim šalom sa dugim resama do pasa. 
To je stara nošnja peljeških žena. 

Frana je u času, kad je pomolila glavu iza 
ugla crkvice sv. Antuna, opazila bijednu sekicu 
u naručaju nepoznatog mladića. Krikne od straha: 

»Što ti je, sekice moja, gdje si se udrila, ah!« 

Kad je teta Frana pristupila na pod u kući 
mlade udovice Kristine, tužna je majka već u 
svome krevetu tiho jecala sluteći neko zlo... 
Dobri mladić ljubezno prisloni povezano dijete 
u majčin naručaj. 

»Jo . . . mamica . . . prosti . . . razbila sam bocu 
. . . boli me glavica . . . vidiš . . ovdje . . . ovdje!« 
sekica pokazuje majci svoje čelo. 

(Svršetak na str. 148.) 


ZA KN JI<3(J / CRKVU 


PR / <7 0 DOM S TI RT / BISKUPA 
DRA ANTUNA PODLAHE U PRAGU 
NAPISAO D R JOS I P AN DRI Ć 



sačuvano, bila je također djelo 
biskupa Podlahe. Učinio je uopće 
neizmjerno mnogo za kult sv. 
Većeslava i prema tome za poja- 
čanje ljubavi u češkom narodu 
prema katoličkoj crkvi. 

No kako je biskup Podlaha bio 
velik kao čovjek crkve, isto je 
tako velik bio i kao čovjek 
knjige. Sam je silno mnogo 
toga napisao i radio na izdava- 
čkom polju. Bio je pokrovitelj 
Lige sv. Većeslava i predsjednik 
Književnoga Društva sv. Ivana 
Nep. (Dedictvi sv. Jana), koja 
dva društva znače zajedno u če- 
škom kulturnom životu po prilici 
ono, što u hrvatskom kulturnom 
životu znači Društvo sv. Jeroni- 
ma. Kada su- ga predstavnici Je- 
ronimskoga Književnoga Dru- 
štva g. 1929. u Pragu posjetili, 
bio je do suza ganut videći, da 


njegov rad sa simpatijama prate 
i ljudi iz ostaloga slavenskoga 
svijeta, koji rade na istom polju 
u svome narodu. U toj prilici dao 
nam je svoju brončanu medalju, 
koja je bila izrađena prigodom 
šezdesete godišnjice njegova ži- 
vota: na jednoj je strani njegov 
lik s onim karakterističnim smi- 
ješkom, koji je uvijek lebdio na 
njegovu licu, a na drugoj kate- 
drala sv. Vida. Ta medalja leži 
i sada preda mnom te u duhu vi- 
dim toga velikoga kulturnoga 
predstavnika, kako je u nedjelju 
ujutro pripravivši se za sv. misu, 
koju je imao odslužiti, još sio 
za svoj pisaći stol, na kojem je 
okružen knjigama uvijek radio, 
i na taj stol samo mu se spustila 
glava: tako se neumoran u knji- 
ževnom radu nad njime preselio 
u vječnost navršivši 67. godinu. 


BISKUP DR ANTUN PODLAHA 

prigodom svečanog otvorenja dovršene 
katedrale sv. Vida u Pragu 

U Pragu je 14. veljače umro 
jedan od najuglednijih muževa 
češkoga javnoga života: posve- 
ćeni biskup dr Antun Podlaha, 
koji je najviše pridonio k tome, 
da je gradnja divne praške stol- 
ne crkve sv. Vida, koju se sto- 
ljeća gradilo, bila g. 1929. prigo- 
dom jubileja sv. Većeslava do- 
vršena. Njegovo je ime usko ve- 
zano s tom katedralom, jednom 
od najljepših crkvenih građevina 
cijeloga slavenskoga svijeta. 

U dovršenju gradnje praške 
katedrale manifestira se biskup 
dr Podlaha kao čovjek cr- 
kve, za koju je cijeli svoj vijek 
živio i radio. Bio je velik ljubi- 
telj umjetnosti te je napisao ci- 
jeli niz spisa iz povijesti umjet- 
nosti. Nastojao je, da se djela cr- 
kvene umjetnosti, kojih ima ve- 
liko mnoštvo po češkim crkvama, 
sačuvaju, da se javnost s njima 
upozna, te da ih tako češki na- 
rod što većma zavoli. Izložba sv. 
Većeslava g. 1929., na kojoj je u 
Pragu bilo sabrano sve naj glav- 
ni je, što o tom najvećem češkom 
'\ ecu ima u crkvenoj umjetnosti 

TUGA 

(Svršetak sa str. 146.) 

Dobra teta Frana odloži svoj šal, brzo se 
trkne kući, donese žurno topla mlijeka i kolača, 
založi malu sekicu, uredi je i legne do majke. 
Zatim posluži bijelom kavom Kristinu i milog 
mladića u naslonjaču naprama krevetu. 

Drago je želio znati, kako je dokončao svoj 
život tata male sekice, koja je na studencu ka- 
zala, da se negdje utopio ... Na prozorskom za- 
storu gleda mladić jedan lijepo urezani brod 
sa tri jarbola, sa natpisom na provi »Jafet«. Znak, 
da je neko iz te kuće bio pomorac. Kad se tužna 
i bolesna Kristina nešto razvedrila, uzme da 
priča: 

»Zaglavio je na putu od Dardanela do Krfa 
blizu Santorina. 

Prošlo je tri godine, da kukam s ovom svo- 
jom malom tužicom njegovu ranu smrt... Bilo 
mu je tridesetišest godina. Zapovijedao je kao 
kapetan na velikom briku Jafetu. Eno ondje nad 
prozorom jedna uspomena, tužna uspomena visi. 
«Jafet» je bio jedan od prvih velikih brodova 
našeg pomorskog pelješkog društva. Sve su te 
prve lađe našega društva sa tri jarbola nosile 
biblijska poznata imena. Bio je još mlad i zelen, 
kad je postao zapovjednikom jednog brika, a 
to je dokaz, da je uživao glas vješta i valjana 
mornara. 

Kao da još sada gledam ono moje sunce žarko, 
što je tako brzo pomrčalo: visok i jedar stas, 
visoko čelo okrunjeno crnom bujnom kovrča- 
stom kosom, visoka pamet ... da, sve je na nje- 
mu i u njemu bilo visoko i plemenito. Ljubio je 
i bio je ljubljen, navlastito od svojih mornara. 
Svaku im je večer na brodu iza zajedničke pro- 
pisane molitve tumačio u ljubeznom razgovoru 
načelo pelješke plovidbe napisano na krmi: slo- 
gom rastu male stvari! 

I došao je žalostan dan uoči svete Kate. Vihor 
je stao fićukati i zavijati, valovje bjesnjeti kao 
razulareni konji. Moj Pavo zapovijeda, a mor- 
nari spuštaju jedra i Bokove. Oblaci i talasi se 
u magli miješaju u jedan opasan vrtlog, da pro- 
gutaju brod i mornare. Bilo je nade, da će se 
brod izbaviti iz očite smrtne pogibelji. Orkan 
se stišavao. Kad na jednom uz silan se grojnot 
i hršum uzdrma brod, u času, kad. je udario o 
prokletu podmorsku greben. More je kroz pu- 
kotine naglo udaralo u štivu. 

U tom trenutku je moj Pavo odmah vidio, da 
brodu nema više spasa. Prva mu je misao bila, 
da spasi svoje mornare. U toj je strahovitoj brizi 
zaboravio sebe . . . Skokne u svoju kabinu, vrati 
se u tren na palubu sa jednom slikom Majke 
Božje. Bila je u srebrnom okviru. To je stara 
grčka slika, koju je naš djed kao noštromo 
jednog dubrovačkog broda donio iz Smirne. Ču- 
vala se u našoj kući kao svetinja. 

Moj se srčani Pavo uspravi hrabro na mostu, 
držeći na prsima Bogorodičinu priliku, pa zaviče 
glasovito ustrašenim mornarima: 


— Braćo! Kao vaš kapetan dajem vam po- 
sljednju svoju zapovijed. Naš brod tone. Uzmite 
svaki svoj pojas, spustite odmah obadva kajića, 
uredite vesla i bježite s broda, spasite život radi 
sebe i vaših obitelji. Vožnju upravite prama 
onom malom ostrvu i čekajte koji strani brod. 
Moja je dužnost, da ostanem na brodu kao zad- 
nji njegov stražar i posljednji ću skočiti u 
more ... no . . . bojim se, da ne će biti na vri- 
jeme. Ako poginem, spomenite se moje duše u 
vašim molitvama i utješite moju tužnu ženu . . .« 

Tu bolesnici zape riječ u grlu od velike ža- 
losti. Kad je minuo val duboka čemera i kad je 
obrisala suze, nastavi Kristina: 

»Mornari su iz daljine gledali, kako »Jafet« 
tone u morsku pučinu. S njime je naglo polazio 
u morske dubine moj Pavo sa dragocjenom pri- 
likom presvete Djevice. Ah, nije bio sam, dragi 
moj Pavo, jer ga je pratila Ona . . . Spašeni su 
mi mornari donijeli tu crnu vijest, koja me je 
ucvijelila. Danas sam s ovom mojom malom tu- 
gom živa mrtvica. Bez obrane i bez pomoći, bo- 
lesna, bez prihoda i zarade. Tužne smo sirote. 
Da nije milosrđa ovih mojih dobrih susjeda i 
moje svojte, da nije naše mile tetke Frane, davno 
bih trunula pod grobnom pločom . . .« 

Udovičine su riječi rastužile plemenitog Draga. 
Prignuo je glavu, pokrio oči lijevom rukom, da 
sakrije suzu. Desnom se rukom mašio svoga 
špaga, izvukao ona tri zlatna dukata, pa ih kao 
dobri anđeo bacio udovici na bijeli krevetni po- 
krivač. Kristina je opazila zlatniše najprije kao 
u magli nekog čuđenja, a kad je taknula rukom 
nešto tvrdo i zlatno, trgla se preko ruba svoje 
postelje u namjeri, da poljubi onu tako blago- 
darnu, plemenitu ruku. Mladić se vješto izmak- 
nuo i skoro nečujno odalečio iz sobe . . . 

»Bog ti dao svako dobro! . . . Dičila se s to- 
bom tvoja majka!« vapila je udovica tronuta do 
suza. 

Drago nije nastavio put u Potomje, gdje su 
ga uzalud čekali čitav dan. Krunoslava je bila 
sa svojima žalosna, potištena. Što se sa Dragom 
zbilo, te nije došao? Peti je dan nemirna dje- 
vojka primila pismo, gdje je sve razumjela. 
Drago među ostalim napisa: 

». . . Nijesam mogao onaj dan k tebi doći. Sreo 
sam tugu na putu. Bio sam previše rastužen . . . 
Kako da s tobom onaj dan proslavim zaruke? 
Kad procvate proljeće i zapjevaju ptice selice, 
doći ću k tebi, Kruno moja! Dotle me čekaj i. 
moli Boga za moje zdravlje! Tvoj Drago.« 

ROMAN JEDNE OB1TECJI 
Norveški napisala Sigrid Undset 
Prevodi Kruno Krstić (nastavaka 


Dosadanji sadržaj. Axel, mladi norve- 
ški činovnik vraća se nakon dugogodišnjeg bo- 
ravka u inostranstvu svojoj obitelji. Obitelj Chri- 
stiansen, kojoj uz Axela pripadaju brat Torkild 
i sestra Doris, vrlo je nesretna. Otac, protestant- 
ski pastor, odrekao se vjere i obitelji, a mati se 
predala kokainizmu i u duševnom rastrojenju 
počinila samoubojstvo. Torkild, glavni junak ro- 
mana, po ćudi je sentimentalan, neodlučan, čemu 
je uzrokom teško djetinjstvo, provedeno uz osta- 
vljenu majku u bijedi. Axel je naprotiv silovit, 
samovoljan temperamenat, s kojim se Torkild ni- 
kako ne može da složi. Među braćom nastaje tiho 
neprijateljstvo. Sestra Doris lakoumna je dje- 
vojka, nezadovoljna prilikama, u kojima živi, i 
lijena sa snovima o velegradskom životu. Ne na- 
lazeći duševnog oslona u svojoj porodici, u majci, 
Torkild se već kao dijete priljubio majčinoj pri- 
jateljici, udovici gospođi Wegner. Ona mu postaje 
druga majka. Gospođa Wegner, porijeklom Dan- 
kinja, iz bogate trgovačke porodice zarana je 
izgubila muža i živi s jedinicom kćerkom Rozom, 
zarađujući radom u uredu svakidanji kruh. Njena 
ličnost, njeni nazori vrše velik upliv na mladog 
Torkilda, a često boravljenje u njenoj kući raz- 
vija među njim i Rozom djetinjsku ljubav, koja 
Torkilda prati do u zrele godine. Roza je bistra 
, djevojka, izvana tiha, ali s dubokim duševnim ži- 
votom i kritičkim pogledom na svijet i ljude. 
Malo nakon Axelova povratka iz inostranstva 
dolazi Christiansenovima u posjete Roza, kojoj 
je pred par godina umrla majka. Torkild je pod 
dojmom uspomena iz djetinjstva željno iščekuje. 
U njemu^se rađa i ljubomora na brata Axela, 
koga počinje smatrati takmacem u svojoj lju- 
bavi prema Rozi. 

A kad počnem da govorim o tome, što ću ra- 
diti, kad budem sama privređivala ... da ćemo 
zajedno ići u kazalište, da ćemo uzeti u kuću 
dvorkinju, da ćemo po podne, kad se ona vrati 
iz ureda, ići na koncerat ili što slično . . . ona 
počne da plače, jer ne može da mi kupi ulaznicu 
za kazalište i slične stvari. Ona me nikako ne 
razumije, kad joj kažem, da one stvari, koje mi 
ona ne može da pribavi, nisu meni nipošto po- 
trebite i da mogu biti bez njih. Ona ne shvaća 
ni to, da bih ja mogla da učinim nešto za sebe ili 
za nju. Ja nisam baš ni za što na svijetu.« 

»Ali ti si vrlo valjana u školi ... u jezicima i 
tako dalje.« 

»Ah, škola!« reče Roza s prezirom četrnaest- 
godišnje kevice. »Škola mi je strašno mrska. Da 
nismo tako siromašni, ja bih sutra prekinula tu 
glupu školu i otišla u nauk kakvom vrtlaru. Da, 
to bih učinila.« 

»Ti bi postala vrtlarica?« preseneti se Tor- 
kild. »Ti ne bi nikada postala prava vrtlarica . . . 
znaš onakva ... sa zaprljanim rukama i podera- 
nom haljinom.« Zatim ozbiljno' doda: »To ti ne 
bi majka nikada dopustila.« 


»Svejedno je, dopustila ona ili ne dopustila,« 
reče Roza obijesno i nemilosrdno. »Kad bih ja 
imala svoj vrt, uvjerena sam, da bi ona u njemu 
uživala. Zamisli samo, kako mama voli cvijeće i 
kako se silno veseli voću i povrću. Znaš, ja bih 
iznajmila jednu staru kuću izvan grada, u kući 
bi bile velike staromodne stube, na kojima bi 
mama mogla držati ruža i pelargonija, koliko ti 
duša hoće, a ipak bi na njima bilo mjesta, da se 
čovjek okrene. Tada bih se pretplatila na svu 
silu novina i nabavila knjige o obrađivanju vrta, 
uzorke i kataloge, pa bismo ih navečer razgle- 
dali, umjesto da čitamo ove mamine knjige. Ja 
bih imala hrapave, žuljave ruke — ali ne kao 
mama, kojoj su ruke ohrapavile od posla, koji 
ona zapravo mrzi. Ne, moje ruke, moje haljine 
istrošile bi se radom, koji bih ja osjećala kao 
dragovoljni rad. Ali od svega toga — naravno 
— ne će biti ništa,« rekla je s laganim, ozbiljnim 
uzdahom. »Morala bih više godina raditi kao 
naučnica, a tada ne bih mogla da mami poma- 
žem. I za početak samostalnog rada trebala bih 
novaca.« 

Torkild se jako začudio, da postoji neki po- 
sao, koga bi se Roza htjela prihvatiti. On nije 
nikada — kao ni gospođa Wegner — mislio na 
to, da bi rad mogao da bude nešto drugo nego 
žalosna potreba. Čovjek mora da radi zato da 
se može uzdržavati, ali sadržaj života ne može da 
bude rad, nego nešto sasvim drugo. Bojažljivo 
i nesigurno počele su se tada njegove misli pri- 
bližavati Rozi. Ali u njenoj duši nije bilo ni traga 
nekoj čežnji za Torkildom. Ona ga je pribrajala 
domu, od kojega se htjela otcijepiti. 

Zadnjih godina svoga boravka u Kristijaniji 
zadržavali su se Roza i Torkild u slobodnim ča- 
sovima ponajviše u Zapadnom Polju. 

Torkild se već davno bio sprijateljio s »pri- 
rodom« pokraj grada, koja je prvih dana na nj 
napravila loš dojam. Među nedovršenim uli- 
cama predgrađa, u kojima su kuće već bile 
trošne i ruševne, ležale su velike otvorene livade 
s kratkom izgaženom travom i strmi, pusti bre- 
žuljci. Istom pred ljeto izrasla bi tu zlatna triž- 
ljeva šuma, koja je bujala u suhoj vrućoj zemlji 
i prerasla visoko preko glave djecu, koja su u 
njoj pravila sobice za igru. Vonjala je vrelo i 
oporo, a vršci su joj bili prekriveni oblakom 
kukaca, koji su zujali. 

Čitavu godinu bilo je tu sva sila djece. Zimi 
su se sanjkali ili vozili na skijama, u proljeće 
su dječaci igrali nogomet, a kad bi počeli topli 
dani, ležali bi na sunčanim pristrancima ljudi u 

radničkim odijelima i spavali. Ljeti bi po podne 
dolazile majke s malom dječicom i košarama za 
jelo, a bezbroj glasova s tih periferijskih livada 
davalo je posebno obilježje ovom dijelu grada. 
Mališi, koji su istom počeli puzati, padali su i 
derali se iz svega grla, veća su se djeca glasno 
svađala u igri, majke su dozivale djecu kričavim 
glasovima s kuhinjskih prozora, a odavde odande 
čuo se glasni ; otegnuti plač, jer je neko dijete 
u igri ođ # drugova dobilo batina te trčalo kući da 
to mami kaže. 

Otkad nije išao s Arneom Sevaldsenom, nije 
više Torkild imao pravih prijatelja. Nije trpio 
dječake iz svoje ulice, a nije osobito volio ni 
đake iz katedralske škole. Ipak ga dječaci nisu 
mučili, kao što rade sa onima, koji su drugačiji 
od ostalih. Razlog je tomu bio, što je Torkild 
imao šaice, kojima je znao da pribavi sebi po- 
štovanje. Za sviju godina, što je boravio u gra- 
du, bio je blijed i mršav, ali okretan i neustrašiv, 
znao se tući, dobro se vozio na skijama, a kod 
nogometa su svi željeli da ga dobiju u svoju 
momčad. 

I za Torkilda je bilo mjesta na periferijskim 
livadama. Tu je on znao ljeti po čitave dane da 
leži u kratkoj, tankoj travi i ljenčari. Nad njim 
se prostiralo čisto plavo nebo, a po njemu su 
plovili bijeli oblaci; muhe, koje su uživale u ne- 
čistoći blatnog potoka, poigravale su se kao 
zlatne varnice u sjeni krnjih i iskrivljenih sta- 
bala. S kakve staklene krhotine na brežuljku 
odbijale su se sunčeve zrake u svim duginim 
bojama. Kad bi stiglo proljeće, donijelo bi djeci 
kumin i blijede ljubice, koje su bile sitne i na- 
rijetko rasle, ali su se svake godine vraćale. Ljeto 
bi okitilo brežuljke divljim ružama, tamno- 
zelenim pokrovom trave i zlatnom trižljevom 
šumom. U jesen su posvuda visjele grane žuti- 
novine, pune crvenih bobica pod crvenožutim 
lišćem. U vedre zimske dane ljeskao se bijeli 
snijeg prelijevajući se plavo na tragovima, koje 
su ostavile male dječje skije. 

Kad je Torkild bio nešto veći, počeo je odla- 
ziti u Bygdo u gornji dio Zapadnoga Polja i 
Nordmark. Našao je i nekoliko drugova, s ko- 
jima je odlazio na izlete, ali se inače s njima 
nije družio. Jedan od njih, neki Lorens Helsing, 
bio je, čini se, isto tako osamljen kao i Torkild, 
te se među njima razvilo neko nijemo prija- 
teljstvo. 

Ali nigdje na svijetu nije Torkild tako snažno 
osjetio mir prirode . . . ono duboko olakšanje 
duše, zaborav svega, što čovjek o sebi zna... 
kao tu na periferijskim livadama. Nigdje, kuda 
bi kasnije došao, nije osjetio nešto slična: m na 
moru za ljetnih noći, kad je ležao na pučini, 
okružen samo morem i nebom, ni u planinama na 
jesen, kad su se daljine crveno žarile, a snježni 
se vrhunci i obronci hladni i plavi propinjali 
u zrak ili ga oblijevala sa svih strana gusta 
rijeka magle, ni u divljim šumama, ni za pro- 
ljetnih noći, kada je išao u lov na šljuke ili ze- 
čeve. Ovaj dijelak prirode, ponešto zahvaćen 


valom gradskog života, koji će doskora sasvim 
preplaviti ulice, gdje su obnoć služavke i djevoj- 
čure pile i halabučile ostavljajući za sobom smeće 
i polupane boce, bio je dobar i blagotvoran za 
gradsku djecu, dok ga nije pokopalo kamenje 
i opeka. On je malim stanovnicima grada doča- 
ravao ljepote godišnjih doba i darivao najljepše 
časove djetinjstva. 

Sobe gospode Wegner bile su okrenute prema 
Blaasu, kamenom brežuljku usred grada. Roza 
je probudivši se mogla iz kreveta da vidi, kako 
jutarnje sunce prelijeva svojim zlatom mali li- 
jepi brežuljak. Ona ga je voljela, kao što je 
voljela livade, na kojima su ona i Doris pod 
jednim žutikovinim grmom uredile svoje »so- 
bice«; ona, koja nikada još nije vidjela živu 
kravu, gradila je od kamenja pastirske kolibice 
na jezercu pokraj brežuljka i poznavala sva 
mjesta, gdje su rasle ljubice. Kad bi porasla 
zlatna trižljeva šuma, ona bi se skrivala u nju 
s lutkama i njihovim haljinicama. Majci nije bilo 
drago, da Roza odlazi na livade, a kad je išla, 
onda je morala uvijek da s njome bude Doris, a 
po mogućnosti i Torkild. Livade nisu bile samo 
lijepa priča, na njima nisu bila samo djeca i 
brižne majke, nego su se po njima skitali i ljudi, 
koji su pili, tukli se, halabučili i strašili djecu. 
Bilo je tamo ljudi, koji su ležali pod grmljem i 
govorili ružne riječi. Po smradnim stepenicama 
i hodnicima širile su se među djevojčicama kao' 
otrovne strvinske muhe priče o zlodjelima na 
djeci, koja su.se desila pred više godina u nekom 
drugom dijelu grada. Zločinac je već davno oka- 
jao svoj zločin, a unesrećenoj se djeci možda 
već davno smrt smilovala. Ali je uspomena na 
zločin dalje živjela. U kućama, gdje su majke 
morale da puštaju svoju djecu samu na ulicu ili 
na livade, u kapije i na stepenice, živjele su uspo- 
mene na zločin i ljudi, koji su stanovali u tim 
kućama, morali su slušati pripovijesti bez kraja 
i konca. Ako bi djeca na večer okasnila, nastala 
bi odmah panika i majke umirale od straha . . . 
one su uvijek opominjale djecu, da paze, ali im 
nisu kazivale, čega da se čuvaju. 

Onog ljeta, kad su Torkild i Roza navršili 
četrnaest godina, mogla je gospođa Wegner po 
prvi put, otkad je obudovjela da četrnaest dana 
svoga dopusta sprovede s Rozom na ladanju. Za 
to se vrijeme Torkild sam skitao po gradu. Je- 
dne je večeri u kolovozu nakon užasno sparnog 
dana došla majka k njemu i rekla mu, da su se 
ona i otac sporazumjeli, da opet zajedno žive. 

Torkild ju je slušao zanijemivši u prvi mah od 
čuda. Ali je zatim provalio u njemu gnjev. On, 
koji nikada nije svojoj majci rekao uvredljive 
riječi, počeo je da psuje i grdi oca najgorim 
pogrdama, koje je ikada čuo. Majka nije mogla 
da dođe do riječi; Torkild je bjesnio i grdio, 
dok nije iznemogao; zatim se bacio naglavce na 
divan i počeo da kriči. 

Sad je istom majka mogla da progovori. Bo- 
jažljivo i neodlučno pokušavala je, da mu obja- 
sni, -da ona i otac to čine radi njih — radi djece. 

Jeste ii se već pretplatili na »OBITELJ« 


Torkild poče opet da bjesni: 

»Aha! Zar misliš, da ću ja sada dopuzati k ocu 
kao gladna uš! Reci mi, molim te, ako smijem 
pitati, hoće li ona, radi koje nas je otac ostavio 
i dalje kod njega stanovati? Dakako... morat 
ćemo je još primiti u porodicu! . . .« 

Mati mu je mirno odgovorila: 

»Ti nisi sam ... tu je i Doris. Nisi li i sam opa- 
zio, da boravak u gradu Dorisi nikako ne prija. 
Ona izgleda upravo bijedno. Osim toga, ja ne 
mogu na nju da pazim, ona se skita naokolo 
s raznim sumnjivim, nepristojnim djevojčicama. 
Njoj treba otac, da je čuva. Moje dijete, ti mo- 
raš da shvatiš, da ona uz ovakvu majku ... ta 
ja sam gora od svake majke . . .« 

Kad je majka po prvi put izričito spomenula 
svoju nesposobnost, steglo je nešto Torkilda 
oko srca. Počeo je opet da plače, ali je sada pla- 
kao kao malo, bespomoćno dijete. Tada je majka 
počela da govori o Axelu. Kad je spomenula svog 
najstarijeg sina, koga već četiri godine nije vi- 
djela, udarila je u grozan plač. Taj plač je zvučio 
kao jad, koji je ona godine i godine u sebi skri- 
vala i koji je sada provalio svom snagom iz duše. 

0 kako je ona za njim čeznula ... a sada će ga 
možda moći da uzme k sebi. 

Kad je opet Torkild progovorio, rekao je mirno 

1 tvrdo, da ona slobodno može s Dorisom i Axe- 
lom da pođe k ocu, ali on ne će doći. On će se 
već sam za sebe pobrinuti. Otići će na more ili će 
potražiti kakvo namještenje kao podvornik ili 
šegrt, ali k ocu se ne će vratiti. 

Tada ga je majka zagrlila oko vrata i počela 
moliti i zaklinjati. Ta on je njeno najdraže di- 
jete, ona ne može bez njega da živi. Ako on ne 
dođe s njima, onda ona mora da napusti sve. A 
tada . . . tada joj više nema kud ni kamo ... što 
li će biti od njene djece, ako pusti da propadne 
ovaj jedini plan . . . Radi brata i sestre on mora 
da popusti, da pristane. 

I budući da nije vidjela nigdje spasa svojoj 
djeci, osim u pokušaju da uspostavi vezu između 
njih i oca, nastojala je da Torkildu objasni, kako 
se sve to dogodilo. Pri tomu je ispričavala oca i 
okrivljavala sama sebe. Kad je Torkild odrastao, 
uvidio je, da je sve, što mu je ona rekla, bila 
živa istina. On je tada pomislio, kako joj je 
strašno bilo da prizna svu tu golu strašnu istinu. 
U njemu je nestalo svakog traga ogorčenosti 
prema njoj i on je mislio, kako je ona sirota 
unatoč svemu žarko ljubila svoju djecu. 

Torkildov je otac bio došao u Kopenhagen na 
neki vjerski sastanak i tamo se upoznao sa sta- 
rom gospođom Hammerich, koja je bila vrlo 
pobožna. Gospođa Hammerich je bila rođena 
grofica i nekada su je smatrali ljepoticom; ljudi 
su pričali, da se nauživala zemaljske ljubavi, prije 
nego se predala nebeskoj. Sada se s materin- 
skom nježnošću zanimala za mlade teologe te je 
tako pozvala i norveškog župnika novajliju u 
Hindervod. Ivaru Christiansenu bile su tada dva- 


deset i četiri godine; bio je velik, lijep, pravi se- 
ljački sin, otvoren i prostodušan. Kad je bio po- 
zvan na danski vlastelinski posjed — iako je taj 
vlastelinski posjed po svojoj veličini jedva za- 
služivao to ime — Ivar Christiansen je sav sjao 
od sreće; bio je oduševljen i zahvalan za pri- 
jaznost, kojom su ga tamo susretali. 

Gospođica Regitze, najmlađa od triju neuđa- 
tih kćeri gospođe Hammerich, imala je tada tri- 
deset i četiri godine. Regitze je bila nezadovoljno, 
nemirno stvorenje, kipjela od jeda na majku, 
za koju je znala, kakva je, i prezirno je sažali- 
jevala oca, koji nikada nije vidio, kako ga žena 
vara. Bila je ogorčena radi neizdovoljene ero- 
tike, koju je u sebi još jače prezirala radi maj- 
čina vladanja i koja nikada nije našla svoje 
udovoljenje. Imala je neku oporu, nepokretnu 
narav i nije nipošto bila dražesna, imala je bujnu 
kao ugljen crnu kosu, a svaka je crta na njenu 
blijedom licu bila vrlo fino urezana. Njene ve- 
like plave oči bile su previše bezbojne i teško 
da bi tko rekao, da su lijepe. 

Regitze se do ludila zaljubila u norveškog 
ljubimca svoje majke, koji je bio deset godina * 
mlađi od nje. Sasvim otvoreno je pokazivala, da 
je zaljubljena, te ga bez prestanka salijetala 
svojom ljubavlju. To je bilo tako očito, de je 
čitava okolina o tome govorila i smijala se, te 
je napokon Ivar Christiansen kao pošten čovjek 
smatrao svojom dužnošću, da zaprosi njezinu 
ruku. Uostalom treba priznati, da mu je udva- 
ranje kćerke posjednika vlastelinskog imanja 
vrlo laskalo. Njena se ljubav nekako i njega pri- 
mila, tako da je on neko vrijeme i sam mislio, da 
je u nju zaljubljen. 

Ali već kratko vrijeme nakon ženidbe uvidio 
je, da je to bila samo iluzija. Od vremena do 
vremena osjećao je upravo neku odvratnost 
prema svojoj ženi. U prvim godinama braka 
smatrao je on to kušnjom Božje strane te je 
nastojao, koliko se dalo, da podnosi hirove svoje 
žene i da njenu strast, koja mu se gadila, pod- 
nosi s ljubavlju. Dobili su troje djece, koje je 
majka upravo fanatično ljubila, ali ih unatoč 
svoj svojoj brizi oko njih nije' znala da odgaja, 
kako treba. Gospođi Regitze bi sve prije prista- 
jalo, nego da bude žena pastora u jednoj nor- 
veškoj župi. Ona je bila lijena domaćica, nije se 
trpjela sa župljanima i bila je sasvim nereli- 
giozna. 

(Nastavit će se.) 


Haljine od baršuna su 
Hiepe i praktične. 

Baršun kao i ukras za 
takove haljine možete 
u velikom izboru kod 
nas naći. 

Opale 

Radićeva 70 ZAGREB Hica 73 

KINESKI ROV KOD ŠANGAJA. VOJNICI S MAČEVIMA U RUCI STOJE 
SPREMNI ZA BORBU IZBLIZA . 


očima »jury-a«, i ona, koja je 
tih prednosti sa sobom đoni-' 
jela najviše a odjeće na sebi 
najmanje, domogla se krune 
kraljevstva ljepote za asfalto- 
vano zemljište stare Evrope. 

Tako je dakle »najljepša žena 
Evrope« prešla po dugome sto- 
lu napola obučena u urešenoj 
dvorani, prepunoj pogleda iz 
polusvijeta, i tim je svojim či- 
nom zapravo već postala nevri- 
jedna, da bude nazvana ženom. 
Ti »natječaji ljepote«, priređeni 
od pseudožurnalističkih kojeka- 
kovića i ljubitelja »umjetnosti«, 
koji iskočiše iz ćudorednih trač- 
nica, tako su nešto neukusno, 
neumjetničko i za žensko poko- 
ljenje tako ponizujući čin, da 
one »dame«, koje sudjeluju na 
njima, već tim gube karakter 
žene. 

Tako su trgovci robljem izla- 
gali nekoć svoju »živu robu« na 
ženskim sajmovima Istoka. Bila 
je to »roba«, koje su se domogli 
nasiljem i otmičarstvom. Mo- 
derni trgovci robljem, prednjaci 
kojekakvih polusvjetskih vene- 
rinih kultova, dolaze do svoje 

MISS EVROPA ZA G. 1932. 


»Miss Evropa« ili »najljepša žena 
Evrope«, te naše bolesne majke kon- 
tinenata, izabrana je prošlog mjeseca 
u Nizzi s vrijednošću do konca 1932. 
Legitimacija »Miss Evrope« došla je 
ove godine u ruke »Miss Danske«, 
koje se slika pojavljuje svuda i sva- 
gdje. a dakako i na lončićima raznih 
krema i sličnim, osiromašenomu čo- 
vječanstvu tako neophodno nužnim 
svagdanjim potrebama. 

Ostale »misse«, kao Miss Francia, 
Miss Germania, Miss Hungaria, Miss 
Italia itd. vraćaju se iz Nizze s izja- 
lovljenim nadama i eventualno s ne- 
plaćenim računima, koje su načinile 
njihove brižne mamice ili kakvi »me- 
cene« izvan obiteHske veze. Jer što 



AASE C L A U DEL 


iz Danske, „Miss Evropa" za g. 1932. 



GEORG WASHINGTON, 
prvi predsjednik Sjed. Američkih Država 


da danas ne žrtvuje takva »brižna« 
mamica za budućnost svoje kćerke? 
A postati »Miss Evropa« zn.ači u isto 
vrijeme »d’arrive« po shvaćanju da- 
našnjega polusvijeta. Ta takva »Miss 
Evropa« ima prvorazredne »chance« 
udati se što senzacionalnije, kad i za 
današnje financijske krize ide u sre- 
dišta besposličara, milijunaša i sličnih 
individua, koji kupuju žene baš tako, 
kao i luksuzni auto s osam cilindera 
ili psa ekscentrične rase, koji je do- 
bio nagrade na svjetskim izložbama 
pasa. 

Sve »Miss cijele Evrope« prošle su 
po dugome stolu u što tanjoj opremi, 
da svoje vanjske prednosti uzmognu 
što većma servirati »stručnjačkim« 



DVJESTOTA G ORI Š NJ I Cl 


Na 22. veljače navršilo se dvjesta godina 
da se u gradu Breanes Creek rodio Georg 
Washington. U mladosti ga nalazimo kao 
oficira. Godine 1774 . izabran je u nacio- 
nalni kongres pobunjenih kolonija u Phila- 
delphiji i ulazi u glavnu fazu svoje vojne 
i političke karijere, jer god. 1775. postaje 
komandant vojske za oslobođenje. G. 1789. 
bio je izabran za predsjednika republike te 
se posvetio državničkoj službi. Upravo nje- 
mu treba da Amerika zahvali veliki dio 
svoje nezavisnosti, pa ga zato ona danas 

robe ne više brahijalnim nasi- 
ljem, nego lukavošću, koja ra- 

I čuna sa ženskom slabošću i sa 
sumnjivim shvaćanjem žensko- 
sti, te tako sabiru svoje kli- 
jentke nazvane »miss«. 

Najžalosniji dokaz ljudske 
sitničavosti jesu ta »natjecanja 
ljepote«, kojih pobjednice do- 
laze do svojih trofeja kroz ruke 
rafiniranih fotografa i još rafi- 
niranijih aranžera. Među njiho- 
vim »kraljevskim« osebinama 
manjka samo jedno, ali baš to 
je onaj dijamant, bez kojega je 
sva njihova »kruna slave« je- 
dnaka starome željezu. Taj di- 
jamant je ona zbiljska ženskost, 
koja, kruni ljepotu tijela pleme- 
fnitošću duha i srca. Samo što se 
ta ženskost ne može naći na 
sajmovima ljepote u Nizzi. 

»Slova k«. 

Op. ur. — Protiv takvih na- 
( tjecanja ljepotica izjavio se Pa- 
L-pa Pijo XI. oštrom osudom. I 
I u Engleskoj se digao velik pro- 
Itest ženskoga svijeta protiv ta- 
Ikvih natjecanja. Ljepota je Bo- 
f žj i dar, koji treba cijeniti, a ne 
zloupotrebljavati. 




1 GEOUGA T tVASHINGTONA 

s velikom svečanošću i slavi. On je bio prvi 
predsjednik Sjedinjenih Američkih Država, 
a ostao je na toj časti sve do godine 1797. 
No i te je godine bio Washington po treći 
put izabran za predsjednika Sjedinjenih 
Američkih Država, ali je sam otklonio tu 
čast i povukao se na svoje dobro, gdje je 
ur P ro 14. prosinca 1799. Prva skupština Ame- 
ričke Unije zamolila je svog prvog predsjed- 
nika, da izabere mjesto, gdje će se sagra- 
diti nova prijestolnica, koja još i danas nosi 
njegovo ime. 



VELJAČA. 

18. Bivši saski kralj F ridri.k August 
111. umro je u dvorcu Sibilenhort. — 
Kinezi i Japanci vode u Šangaju pre- 
govore. U nadbiskupskoj grobnici u 
crkvi sv. Vida u Pragu svečano ie Do- 
kopan biskup dr Antun Podlaha. — 
Predsjednik Francuske republike Dou- 
mer povjerio je Paulu Painleve-u, da 
sastavi novu vladu. 

19. Japanci su dali Kinezima ulti- 
matum, da do subote 20. veljače mo- 
raju povući svoje čete 20 km iza Šang- 
haja i dragovoljno porušiti utvrde 
Wu Sunga. 

20. Painleve vratio mandat. — Ja- 
panci navaljuju na Kineze. 


21. U Zagrebu proslavljena deseta 
godišnjica smrti fra Didaka Buntića. 
— Francuski Ministar rata u oborenoj 
Lavalovoj vladi Andre Tardieu dobija 
mandat i sastavlja koncentracionu vla- 
du. Navala Japanaca traje i potiskuje 
Kitajce. 

22. Po cijelom kulturnom svijetu 
slavi se stota godišnjica rođenja Ge- 
orga Washingtona, prvog predsjed- 
nika Sjedinjenih Američkih Država, 
a grad Zagreb na svečanoj sjednici 
dosadanjem Trgu burze daje ime tog 
velikana. — Kitajci su bačeni 20 km 
natrag na liniji kod Šanghaja. 

23. Japanski avioni i topovi bom- 
barđuju, Kitajci navaljuju i sile desno 
krilo Japanaca na uzmak. 




VELIKA KOVANICA 


SLAVONSKO SLLO 
Napisao Antun Matasović 



VEL. K0PAN1CA: -ŽUPSKA CRKVA 


Prema jednoj neprovjerenoj 
spomenici Velika se Kopanica 
spominje već u 13. vijeku, čemu 
ja, mislim, posve opravdano ne 
vjerujem, pa mi je stoga na ne- 
priliku pisati o svom rodnom 
mjestu, jer nema niti osobitih 
starina, niti glasovitog kupališta, 
niti leži na podnožju kakvog ne- 
bodernog brijega. Ona je selo, 
sasvim obično slavonsko selo od 
kojih 2.500 stanovnika s najobič- 
nijim seljačkim kućama i kući- 
cama, zidanim i drvenim, već 
prema imućstvu vlasnika, ali sve 
su pokrivene crijepom. Gotovo 
pred svakom se kućom nalazi po 
koje granato drvo, ponajviše 
orasi, šljive i dudovi tako, da se 
na neki način u po kojoj ulici od 
drveća ni ne vidi selo. 

Isto je tako i njena okolica — 
nepregledna slavonska ravan — 
izbodena drvećem, počesto ko- 
jim šumarkom starijih ili mlađih 
hrastova izmiješanih s nešto bri- 
jestova i jasenova. Uz negdašnje 
bare i močvare dižu se bijele to- 
pole, trepetljivi jagnjedi i vrbe. 
Vrbe, vrbe, na njih naiđeš na 
svakom koraku, pa su mi mo- 
guće zato i još danas tako drage. 

Inače se obično za Kopanicu 
kaže, da nije ružno selo, jer ima 
pet širokih lijepo razgranjenih 
ulica. Usred sela je crkva s pro- 


stranim trgom, na kojem su se 
razgranale u četiri aleje stare 
lipe, a s obje strane zidane staze 
u sredini gizdavo se zelene mlađi 
kesteni. Nasred trga je kapelica 
presv. Trojstva. Tu nedjeljom iza 
večernjice pred župnikovim sta- 
nom igra kolo, u kojem sviraju 
domaći tamburaši, seoski momci. 
Taj lijepi običaj uveo je sadašnji 
župnik Teodorović, jer se u kolu 
pred njegovom kućom ne će čuti 
nedolična pjesma ili psovka. Žup- 
nik je iza rata dao obnoviti cr- 
kvu, pa služi na diku i selu i 
njemu. 

Crkva je sagrađena 1774. go- 
dine za župnikovanja Ivana Ra- 
dinovića, a posvećena 1777. po 
zagrebačkom biskupu Ivanu Ga- 
ljufu, pod čiju je dijecezu tada 
spadala, — danas pripada đako- 
vačkoj biskupiji. 

Čini se, da je župnik Radinović 
bio rezolutan i zauzetan čovjek, 
bar tako izlazi po nekim spisima, 
iz kojih se vidi njegov odnošaj 
s mjesnim učiteljem. Kopanica je 
među prvima od slavonskih sela 
imala školu (negdje oko 1764. g., 
kad se njezina škola prvi puta u 
spisima spominje). Radi toga je 
i Relković u gramatici hvali sti- 
hovima: 

»Kopanica i Lukačev Samac 

Ponose se, što su započeli.« 

Župnikova je dužnost bila nad- 
zirati učitelja u radu, pa kako 
Radinović nije bio s njime zado- 
voljan, tuži ga 2. lipnja 1765. re- 
gimenti, jer »ovdinji Kopanički 
(učitelj) sasvime posilio i oteo se 
jest, na toliko, da on niti moja 
(župnikova) z dobrim opominja- 
nja niti karanja slušati ne će . . ., 
a ja se naučio nisam, niti dosto- 
janstvo moga misništva ne do- 
nosi sobom, da se ja s njim raz- 
bijam i tučem«. Nadalje veli, da 
učitelj »1. juna petero diče na 
svoju službu naredio jest: dvoje 
k’ guskam i patkam, a jedno na 
ordinatiu.« Učitelj naime nije se 
puno brigao za školu, pa bi re- 
dom (ordinatia) postavljao po 
jedno dijete, koje bi ga u školi 
zamjenjivalo, a dao mu je titulu 
»skulnik«. On je nadalje »za- 
krutio dići«, da ga ne odadu žup- 
niku, a kad je ovaj »nevarce« 


došao »u skulu«, zatekao je, ka- 
ko je učitelj »Andru Kneževića 
do čarna mesa izbio«. 

Na ovu i ovakvu tužbu dobio 
je učitelj od regimente opomenu, 
da se popravi, jer će kao »ne- 
sposoban subjekt« biti otpušten 
od službe. Taj »subjekt« t. j. prvi 
po imenu poznati kopanički uči- 
telj zvao se Francisko Kluho. 

Ovakvih sukoba između pro- 
svjete i crkve ni jesam više našao 
u povijesti svoga sela, jer se do 
najnovijih dana župnik i učitelji 
najbolje slažu. Posljedica toga 
kao i razumijevanja općinskog 
vijeća jest, da na inventaru če- 
tverorazrednoj osnovnoj školi u 
Velikoj Kopanici može zavidjeti 
mnoga srednja škola. Ona mia 
sve moguće školske zbirke od- 
lično kompletirane, zatim radio, 
kino, projekcioni aparat, pače i 
muzej — doduše čedan — seo- 
skih starina i ručnih radova. Za 
sve ovo posebna zasluga ide sa- 
dašnjeg ravnajućeg učitelja An- 
driju Živkovića. 

Inače samo selo daje na prvi 
pogled utisak naprednog mjesta. 
Ima poštu, brzojav i telefon, že- 
ljezničku postaju, vatrogasni i 
katolički dom, gospodarsko po- 
kušalište, zdravstvenu postaju 
s kupalištem, lijep paromlin i pi- 
lanu s malom električnom centra- 
lom (za vlastitu uporabu), pet 

dućana i — dakako — tri go- 
stione. Razumije se, da su mjesne 
trgovine obični seoski dućani, u 
kojima nema luksusne robe. 

Ovakve raznovrsne ustanove 
može sebi priuštiti razmjerno 
malo selo samo, ako nije siro- 
mašno. Pa kod nas zapravo i ne- 
ma uboge sirotinje, jer većinom 
su srednji posjedi s poprečno de- 
set rali zemlje. Blagostanje se 
očituje također i u narodnoj no- 
šnji, koja po malo nestaje, a za- 
nimljivo je, da ju je počeo osta- 
vljati stariji svijet, dok se mla- 
đarija njome još diči. U koliko 
se inače ne bi moglo blagostanje 
vidjeti po kućama za stanovanje, 
opaža se po gospodarskim zgra- 
dama, napose po cifrastim zida- 
nim »štagljevima« (spremišta za 
sijeno i si.). Nekada je gotovo 
svako dvorište resio drveni izrez- 
bareni hambar (žitnica), ali njih 
se sada sve manje viđa. 

Zemlja se doduše ne može 
mjeriti sa srijemskom, ali je do- 
bra, a marljive ruke i dobro 
obrađivanje natjera je na 10 do 
12, pače čak i na 16 metričkih 
centi pšenice po jutru. Uz ratar- 
stvo bavi se narod i stočarstvom, 
napose svinjarstvom, a konji su 
mu posebna dika i ponos. Dešava 
se počesto, da se djevojka ne će 
udati za momka, kojega inače 
voli, jer nema lijepe konje. Iole 
imućniji gospodar imade 2 ili pa- 
če i 3 para konja; jedan par za 
paradu, a ostale za rad. Stoka 
pase po širokim pašnjacima 
(utvajima), pa radi toga gotovo 
svaka kuća ima izvan sela stan 
(salaš, majur, konak), gdje su 
staje, svinjci i pčelinjaci, dakako 
uz »koljebu«, koja je obično te- 
meljita zgrada za stalno stano- 
vanje. 

Iako možda način gospodare- 
nja i obradbe tla nije baš naj- 
bolji, naši ljudi su vrlo radišni i 
marljivi. Preko ljeta nitko, osim 
djece, kod nas ne spava više od 
par sati. Također i preko zime 
nađe se dovoljno posla. I muško 
i žensko zabavljeno je i tada raz- 
nim poslovima u kući i izvan nje. 
Uopće je krivo misliti, da je Sla- 
vonac, napose moga kraja, za- 
ostao i lijen. Takvo mišljenje 
stvorili su u inteligentnim kru- 
govima pojedini slavonski pisci 
od Relkovića, pa Kozarca sve do 

Foto Antun Matasović 


današnjih dana. Međutim dok je 
pjesnik Satira vjerojatno i imao 
pravo, Josip Kozarac sam sebe 
pobija. Ako se u njegovo doba 
moglo za onaku bagatelu dobiti 
veliki kompleks plodne zemlje, 
kako prikazuje u Mrtvim kapita- 
lima, zašto nije on kao šumarski, 
dakle gospodarski stručnjak, sam 
Stekao na taj način bogatstvo, 
nego je sve do svoje smrti ostao 
činovnik, o kojem staležu onako 
prezirno govori? 

Naš seljak mnogo radi, pa za- 
to hoće i da dobro jede, pa za- 
ista jelo smatra onim, što mora 
biti prvo. Za moga studentova- 


nja u Beču jadnih godina 1915. 
do 1917. moji kod kuće ni jesu 
nikako mogli vjerovati, da sam 
u carskom gradu gladovao, jer 
su bili uvjereni, da sam barem 
kruha imao izobilja. Njihov je 
kruh od bijelog pšeničnog bra- 
šna, pa me moji i danas nekako 
žale, što se u mojoj kući troši 
uglavnom mrki kruh. U jesen za- 
kolje svako kućanstvo 3 do 6 ko- 
mada svinja, ali to i jesu bravci! 
Kad je moja mala Stanka, dijete 
od nepunih pet godina, prvi puta 
vidjela kod svoga strica obješenu 
nenačetu slaninu, pitala je strinu, 
jesu li zaklali kravu ili konja. 


DIDA I BAKA, PIŠČEVI RODITELJI SEKA ANA U NAR. NOŠNJI 

Foto Antun Matasović 



Poseban specijalitet u negdaš- 
njoj Vojnoj Krajini jest kulen, 
i da su ga kojim slučajem izumili 
njemački ili francuski seljaci, bio 
bi sigurno silno traženi kobasi- 
čarski proizvod po cijelom kul- 
turnom svijetu. 

Nekada se kod nas živjelo u 
zadrugama. Sada ih je sve ma- 
nje. Gdje imade više oženjenih 
parova u kući, osim postelje u 
zadružnoj sobi, imade svaki par 
u posebnoj zgradi svoj kućar (ki- 
ljer), sobu s potpunim namje- 
štajem. 

Tko dobro jede, ne će zamje- 
riti ni boljoj kapljici. Naši su vi- 
nogradi bili prije na ograncima 
Dilja daleko pet, šest sati vožnje 
kolima od našega sela. Danas je 
na našim njivama zasađen bla- 
ženi direktor, koji na sreću sve 
više cijepe plemenitom lozom. 
Stari ogromni šlj ivici doduše iz- 
daju, no obnavljaju se u čedni- 
jem opsegu, pa od rujna do stu- 
dena miriše cijelo selo od kazana, 
u kojima se peče na daleko po- 
znata miomirisna slavonska šlji- 
vovica. 

Na koncu ne usudim se spo- 
menuti, jer se bojim, da mi ne 
ćete vjerovati, da u Kopanici po 
svoj prilici nema uopće analfa- 
beta. Ako je koji doseljenik ne- 
pismen, njega tako iskreno sa- 
žaljevaju, kao da nema očinjeg 
vida. 

O porocima ne ću da govorim, 
jer u tom pogledu o nesretnoj 
Slavoniji se i previše pisalo. Me- 
đutim neki su seoski poroci go- 
tovo sasvim iščezli kao na pr. 
krađa. Kod nas se ostavlja oruđe 
na njivi, nezaključano u dvorištu 
i drugdje, ali starosjedioci ne će 


ništa tuđa uzeti, a ako' se vrlo ri- 
jetko i desi, da netko nešta ne- 
povlašteno uzme, to su stvari ma- 
nje vrijednosti. 

Da ipak nijesam uljepšavao u 
pitanju naprednosti svoga zavi- 
čaja, neka bude ovo dokaz: pri- 
je par godina provedena je kod 
nas komasacija s kanalizacijom, 
pa je tom zgodom iskopano 108 
kilometara novih kanala u kopa- 
ničkom hataru. 

Time je nestalo povodnja, mo- 
čvara i bara, pa je tako za uvijek 
odzvonilo i ribarstvu, kojim se 


RUKE, KOJE MNOGO RADE. 

Žene, koje rade grube kućne po- 
slove ili poslove u vrtu i gospodar- 
stvu, ili one žene, koje se mnogo bave 
športom, lako dobiju grube i izrađene 
ruke. To doduše nije nikakva nesreća 
ni sramota, ako su ruke inače čiste i 
dobro njegovane. Nesamo da nije li- 
jepo, ako domaćica ima zanemarene 
ruke i nokte, nego ne bi bilo upravo 
ni pristojno, da sa nenjegovanim ru- 
kama prima i dvori svoje goste. 

Za njegu ruku nije potrebno baš 
ni mnogo vremena, a ni velikih izda- 
taka, nego je dosta nešto malo strp- 
ljivosti i pažnje. Prije svega treba pa- 
ziti, da se ruke nikada ne peru u jako 
vrućoj vodi, jer se tako pore na koži 
proširuju. Za pranje ruku je dosta 
mlaka voda, ali ne smije biti jako tvr- 
da. Ako je voda od naravi tvrda, treba 
joj dodati nešto toaletnog boraksa ili 
je naprosto treba prekuhati. 

Ako su ruke jako uprljane, treba 
dodati vodi nešto toaletnog octa, a u 
potrebi može biti i obični ocat, ili 
natrljati ruke izrezanim sirovim raj- 
čicama. Mrlje od katrana, uljenih boja 
i kolomaza otstranjujemo terpenti- 
nom. Oštri sapuni škode koži. Na- 
kon ^uporabe octa, raznih sredstava za 
čišćenje i sapuna treba ruke dobro 
isprati svježom vodom. Nakon pranja 
moraju se ruke uvijek dobro posu- 


netko tu i tamo uzgredice bavio, 
ali se dobilo mnogo jutara plo- 
dne zemlje. Gdje je nekad bilo 
rakitoivo šiblje i simpatični mali 
šikarci, ove je godine urodio ku- 
kuruz kao gora. Seoski je pejsaž 
time izgubio nešto od svog pri- 
jatnog čara, pa mi se prošlih fe- 
rija učinio nekud novim i tuđim. 
Ali ja ipak volim svoje rodno 
mjesto; njega mi svi pravi Ko- 
pančani volimo, pa zato o njemu 
pjevaju u kolu momci i djevojke: 
»Kopanica, to je kita cvita, 

Što je svita, svatko za nju pita.« 


siti. Vrlo dobro sredstvo za njegu ru- 
ku je zobeno brašno. Kad ruke dobr® 
obrišemo, uzmemo malo brašna i do- 
bro nataremo njime ruke i zglobove, 
jer zobeno brašno upije i zadnje tra- 
gove vlage i čini kožu mekanom. Svi- 
ma nam je poznato, kako je glicerin 
dobro sredstvo za njegu ruku, samo 
treba paziti, da se glicerinom namaže 
vlažna koža i zatim dobro posuši. 

Kad moramo raditi kakve poslove, 
kojima se možemo jako uprljati, kao 
čišćenje i mazanje stroja za šivanje ili 
kakvog drugog stroja, bojadisanje 
uljenim bojama, bojadisanje tkanina, 
onda možemo ruke namazati vazeli- 
nom, da nam nečistoća ne prodire u 
pore, a ispod nokata možemo metnuti 
komadić sapuna smekšana u toploj 
vodi. Tko ima crvene ruke mora na- 
stojati, da mu zglobovi budu uvijek 
topli, pače ni u ljetu za hladnijih da- 
na ne smije nositi kratke rukave. 

Ogrebotine i ozljede na rukama tre- 
ba namazati jodovom tinkturom, a 
onda prije svakoga posla dobro po- 
vezati. Za njegu ruku upotrebljavaju 
se i razne kreme. Najbolje su one kre- 
me, koje sadržaju lanolina. Žene, koje 
rade teže poslove, ne smiju mnogo 
upotrebljavati kreme, jer im koža po- 
stane suviše nježna i osjetljiva. 

Za čišćenje nokata rabe se često su- 
više tvrde kefe. Ako su prsti jako upr- 
ljani, onda ih moramo najprije na- 
močiti u mlakoj vodi, u kojoj ima pri- 
miješana salmijaka, a onda ispod no- 
kata očistiti koštanim instrumentom, 
a ne željeznim, jer se tako previše 
oštećuju nokti. Zatim možemo meka- 
nom četkom očetkati nokte, da od- 
stranimo još posljednje tragove neči- 
stoće. Mrlje na rukama i ispod nokata 
lako očistimo s nekoliko kapi limu- 
novog soka, kojemu možemo dodati 
nekoliko zrna soli, da bolje djeluje. 

Duge, šiljate nokte ne možemo za- 
pravo ni zamisliti kod žena, koje mo- 
raj« raditi i kuhati. Neugodni su i me- 
kani nokti, koji se lako lome. Tome 
se može doskočiti uporabom posebne 
kreme, kojom se namažu nokti u ve- 
čer nakon toga što smo ih namočili u 
mlakoj vodi, a preko noći treba na 
ruke navući mekane rukavice. Za de- 
setak dana opaža se, kako nokti po- 
staju čvršći. I. M. 


LIJEPU KOSU I LIJEPU GLAVU 


sa jošte ljepšim 
uvojcima lijepo 
njegovanu, ot- 
mjene pojave, 
trajno izgladje- 
nu i očešljanu, 
bez prhuta i is- 
padanja kose po 
odijelu, imade 
samo onaj, tko 
svoju kosu nje- 
guje redovito sa 

Biljevnom 
iscrpinom 
od kopriva 

DOBIVA 



SE U SVA 


Bujan rast kose 

po naravi, a bez njege čini ko- 
su nesredjenom, a time dobiva 
čovjek slab i neotmjen izgled. 
Toga radi preporuča se svako- 
me iskušano sredstvo, a to jest 

Biljevna iscrpina od kopriva 

Kroz tjedan dana postaje kosa 
uredjena — otmjenog izgleda 
Cijena boci Din 20 —. Proizvodi 
i u promet stavlja stara god. 
1599. osnovana KAPTOLSKA 
LJEKARNA, Vlatko Bartu- 
lić, Zagreb, Jelačićev trg 20 
KOJ LJEKARNI 

PULOVER ZA GOSPOĐE. 

Ovaj se moderni pulover može ra- 
diti sa zefir vunom u dvije boje i to: 
bijelo i zeleno, žuto i crno, bijelo i 
modro, žuto i smeđe itd. 

Leđa. Počnemo dolje na 128 oči- 
ca sa tamnom vunom i pletemo jednu 
očicu pravo, jednu krivo (Fig. I.) po 
prilici 6 cm, zatim jedan red pravo, a 
jedan krivo 14 cm. Onda uzmemo svi- 
jetlu vunu i s njom opletemo u sre- 
dini 22 očice. Treba da radimo sa 3 
klupka: dva tamna i jedno svijetlo. 
Kad se boje sastanu, ne treba preki- 
dati nit, nego samo okrenuti niti je- 
dnu oko druge i raditi onom, koja 
nam odgovara. Tako učinimo dva re- 
da. Onda uzmemo još jedno klupko 
tamne i jedno svijetle vune, opleteno 
2 očice svijetlom, 18 očica tamnom, 
opet 2 svijetlom vunom. Tako radimo 
2 reda, zatim učinimo u sredini 14 
očica svijetlom, 2 tamnom i 2 svijet- 
lom vunom sa svake strane. Dalje se 
ravnamo prema slici II. Jednako ple- 
temo 20 redova, zatim ostavimo raz- 
mak od 10 očica i pletemo sa svake 
strane po jedan uzorak kao onaj na 
sredini. U 20. redu nad tim učinimo 
opet po jedan uzorak sa svake strane 
sa onim očicama, koje su ostale. Kad 
od početka prvoga uzorka opletemo 



17 cm, onda završimo uske tamne pru- 
ge, koje su sa svake strane široke svi- 
jetle pruge, kako vidimo na slici III. 
U 8. redu nad posljednjim uzorkom, 
kad pletemo već samo sa svijetlom 
vunom, završimo 7 očica sa svake 
strane za izrez oko ruke, zatim zavr- 
šujemo po jednu očicu na početku 
svake igle dok nam ostane 106 očica. 
Zatim prestanemo s oduzimanjem i 
kad su čitava leđa dugačka 58 cm, 
onda počnemo završivati ramenice u 
koso završujući po 7 očica 4 puta, a 
one 52 očice, koje ostanu na sredini 
završimo najedamput. 

Prednja strana. Počnemo na 
128 očica kao i leđa i radimo uzorak 
kao na leđima, a isto tako izrez za ru- 
kave i ramenice. Kada je prednja 
strana duga 45 cm od dna, onda raz- 
dijelimo očice u dvoje i pletemo samo 
jedan dio zgvršujući po ; ednu očicu 
na svakoj drugoj igli. Kad je prednja 
strana duga 58 cm, onda završimo kao 

1 leđa. Drugi dio prednje strane ra- 
dimo kao prvi. 

Rukavi. Počnemo dolje na 60 oči- 
ca sa tamnom vunom i pletemo jednu 
očicu pravo, jednu naopako 6 cm, za- 
tim radimo jedan red pravo jedan na- 
opako sa svijetlom vunom, ali 12 oči- 
ca u sredini neka ostanu tamne. Na 
trećoj igli pletemo 12 očma tamnom, 

2 svijetlom i 2 tamnom vunom sa sva- 
ke strane, a sav ostatak sa krajeva 
igle svijetlom vunom. Treba dodavati 
po jednu očicu na početku svake igle. 

Kad je uzorak gotov, pletemo svi- 
jetlom vunom dalje, neprestano do- 
davajući, kako smo već spomenuli, 
po jednu očicu. Kad je rukav dug 
45 cm, počnemo završivati po 3 očice 
ujedamput na početku svake igle, dok 
sve ne završimo. Drugi rukav radimo 
slično. 

Vrpcu oko vrata radimo sa jako 
tankim iglama. Počnemo na 13 očica 
i radimo jednu očicu pravo, jednu na- 
-opako. Kad prišijemo naramenice, 
onda prišivamo i tu vrpcu oko vrata, 
tako da krajevi dođu naprijed jedan 
preko drugoga. Zatim sašijemo pu- 
lover sa strane i prišijemo rukave. 

I. M. 


MAJ SCA I SSI JE TE 


RATHE BAB Y 

najbolji i najjeftiniji kino-pro- 
jekcioni aparat. — Potreban je 
svakoj školi, svakom župniku, 
svakom društvu i svakom domu. 

— Na skladištu hiljade raznih 
filmova, koji se posuđuju uz 
najpovoljniju najamninu. — 
Aparat je isto upotrebljiv za 
mjesta, gdje nema električne 
struje sa specijalnim dinamom. 

— Obavijesti kao i katalog 

besplatno kod 

»Kinofot« Zagreb 

Gundulićeva ulica 7. 

Telegram »K I A O F O T« 
Telefon 75-63 


Hil HD1E ĆETE PIHTOME? 

Ove godine 1932 vodi naš putnički 
odbor ovih 5 putovanja 

1- U RIM od 20 do 29 ožujka. Cijena 
Din 2250- - 2. U SVETU ZEMLJU od 
27 svibnja do 16 lipnja. Cij. 3. razred 
Din 7700’ — , 2. razred Din 12.500 - — 
3. U IRSKU na svjetski euharistijski 
kongres od 13 do 30 lipnja. Zadrža- 
vanje u Parizu i Londonu. Cijena Din 
7000'- 4. U ATENU I CARIGRAD u 
srpnju. Cijena Din 4200 - — 5. ČEŠKU 
SLOVAČKU, POLJSKU (i eventualno 
LUŽICU) u kolovozu. 

Prijaviti se treba tijekom siječnja, 
i veljače na Jeronimski putnički 
odbor, Zagreb, Trg Kralja Tomisl. 21. 


NA PRIJELAZIMA GODIŠNJIH 
DOBA. 

Osobito treba paziti na djecu, kad 
jedno godišnje doba prelazi u drugo, 
jer se tada mogu vrlo lako nahladiti 
i navući na se različite bolesti. Jedna 
od opasnijih dječjih bolesti, od kojih 
u nekim krajevima djeca uvelike stra- 
daju s nepažnje svojih roditelja, si- 
gurno je i srdobolja (dizenterija). To 
je zarazna bolest debeloga crijeva, a 
prouzrokuju je posebni bacili. Bolest 
počinje često iznenada poslije pet do 
sedam dana od zaraze. Bolest započne 
bolovima u trbuhu i u debelom cri- 
jevu, a nastavlja se u proljevu. Iza 
nekoliko dana proljev naraste na 20. 
30, a nekad i na 100 puta dnevno, te 
je popraćen bolovima. 

Bolesnik nekad ima povišenu tem- 
peraturu, nekad normalnu, a nekad 
ispod normale. Uz to se pojavi glavo- 
bolja i povraćanje, ali ne uvijek. Uz 
proljev se pojavi i sluzasta krv. A 
ti proljevi kod inače slabe djece iza- 
zovu ispadanje debelog crijeva na- 
polje. 

Dojenčad dobij a bunilo i grčeve, a 
za nekoliko dana bolesti izgubi na te- 
žini i naliči na ispijeno staračko lice. 
Teško stanje bolesti traje nekoliko 
dana, a ponekad i nekoliko nedjelja. 


A i kad bolest prestane, proljevi se 
povrate i povlače se kadgod po ne- 
koliko mjeseci. Inače bolest u sve- 
mu obično traje jednu, dvije ili tri ne- 
djelje. 

Srdobolju prate i komplikacije, koje 
su najčešće u zapaljenju ustiju, pluća 
i bubrega. Ono je ozbiljna i teška bo- 
lest, jer iznosi 15% smrtnih slučajeva. 
Kod dojenčadi još i više. A kad bo- 
lest prođe, ostavi obično dugotrajne 
mane u crijevima. 

Bolest se prenosi s bolesnika na bo- 
lesnika dodirom, preko zaražene vo- 
de i živežnih namirnica, te preko mu- 
ha. Pojavljuje se većinom u toplijim 
godišnjim vremenima (ljeti i na iz- 
maku ljeta), ali nisu rijetki slučajevi 
i u ranom proljeću. 

Gdje se nehigijenski živi, ta se bo- 
lest može da mnogo proširi, pa se 
dogodi, da po selima zaraze dvorišta, 
bunare i živežne namirnice. Zato tre- 
ba djecu (kao i odrasle) čuvati od te 
bolesti. 

Kad se pojave opisani znakovi bo- 
lesti, stavite djecu u krevet i odvojite 
ih sasvim od ostale djece. Nikakvu 
hranu ne treba im dati osim čaja, li- 
munade, prekuhane vode, dok ne do- 
đe liječnik i ne odredi, kako se ima 
da dalje postupa. 


FILMSKI SVIJET 


DVA ZIMSKA ŠPORTSKA FILMA. 

U Zagrebu su se u posljednje vri- 
jeme davala dva zimska športska fil- 
ma, koji zaslužuju poseban osvrt. 

»Oluje na M o n t B 1 a n c-u« je 
zvučni film, koji je i pariška Kuća 
Dobre Štampe uvrstila u svoj filmski 
repertoir za kina katoličkih društava 
i pučkog odgoja te je za nj u mjesecu 
siječnju razvila posebnu ogromnu re- 
klamu. I francuski katolički filmski 
časopis »Les Dossiers du Cinema« i 
»Le Fascinateur« puni su hvale za taj 
film. Radnja se filma razvija između 
meteorološke stanice na brdu Mont 
Blanc-u i zvjezdarnice ispod gore: 
ljubav između čuvara meteorološke 
stanice i Helene, kćeri astronoma 
Armstronga svladava najužasnije ele- 
mentarne nepogode najviših gorskih 
visina Evrope. Film je sadržajem po- 
tresan, a pun je prekrasnih prirodnih 



NEUGLAĐENA KOSA 

Bez njege kose nema uglađene kose, uzalud sva- 
ko češljanje, kovrčanje uvojka i pomada, za dan 
dva evo opet raskuštrane glave, divlja kosa bez 
njege, ne da se odmah ugladiti trajno već samo 
privremeno. Stoga se preporuča svakome za nje- 
gu kose, da upotrebljava samo iskušano sredstvo, 
a to jest Biljevna iscrpina. od kopriva. Cijena boce Din 20- — 
Za njegu kose valja samo prokušane proizvode upotrijebiti, a takove pru- 
ža god. 1599. u Opatovini osnovana stara 
KAPTOLSKA LJEKARNA SV. MAKIJE 
Vlasnik Vlatko Bartulić, Zagreb 


zimskih i športskih (skijaških) slika. 
Ulogu Helene igra Lena Reieffensthal. 

Ista igra glavnu ulogu i u filmu 
»Bijeli vragovi«. To je posve 
skijaški film, koji je razvio jače šport- 
ski sadržaj, ali zato u njemu nema 
prave radnje. Prizori, koji se tu pred 
gledaocima nižu, vrlo su živi, prodah- 
nuti često i humorom, a glavni dio fil- 
ma prikazuje skijašku utrku »lov na 
lisicu«, koju slijediš upravo s dramat- 
skom napetošću i koja je puna skija- 
ških vještina i vratolomija. Film je i 
vrlo poučan, te zorno prikazuje sve, 
što skijaš treba od početnika pa sve 
dalje o svome športu da zna. Uza sve 
ljepote, što ih ovaj film pruža, on za- 
nimljivošću zaostaje za onim prvim 
filmom baš zato, što nema prave dra- 
matske radnje. 

FILM »SV. ELIZABETA« U ZAGREBU 

Ovih dana se u Zagrebu u Central- 
kinu daje film »Sv. Elizabeta«, o ko- 
jem smo mi pisali opširno u »Obite- 
lji« prije tri mjeseca (br. 47. g. 1931.) 
i iz njega donijeli veći izbor slika. 
Upozorujemo zagrebačku javnost na 
taj lijepi film njemačkoga katoličkoga 
filmskoga poduzeća Leo-film, da ga u 
što većem broju posjeti. A i mi ćemo 
se na nj još osvrnuti s obzirom na za- 
grebačku njegovu izvedbu. 


Pretplatite se na 

Š ENO INE -ROMANE. 

što ih izdaje 

KNJIŽNICA DOBRIH ROMANA 

ŽENSKI SVIJET 


Ženska akademija nauka. Dugo se 
vremena ženi poricalo pravo i mo- 
gućnost učešća u naučnom životu, jer 
se to polje smatralo samo za muškar- 
ce. No mnoge su zgode u različitim 
naukama rušile tu predrasudu, napose 
otkako je jedna žena pronašla ra- 
dium. Jedan od lijepih dokaza ženskog 
progresa na polju naučnog rada jest 
osnivanje ženske akademije nauka u 
Parizu. (Osnivanje se obavilo godine 
1930.). U tu akademiju ušle su odlične 
Francuskinje, koje su se istakle raz- 
ličitim otkrićima i naučnim radnjama. 
Ove godine ta je akademija podijelila 
i prvu nagradu za naučni rad i to gđi 
Alici Beri. Gđa Beri je žena aktivnog 
francuskog oficira, koji je godinama 
služio u kolonijama. Putujući sa svo- 
jim mužem stekla je mnogo iskustva, 
koja su mnogo koristila njezinom na- 
učnom radu. Ono se naime bavi geo- 
grafskim i etnografskim studijama, te 
na tom polju zauzima među francu- 
skim ženama prvo mjesto. 

Žene i udovice ispod 15 godina. Po- 
znat je običaj različitih primitivnih 
naroda, da još neodraslu djecu vien- 
čaju. Često se događalo, da su skla- 
pali brakove za onu djecu, koja se još 
nisu bila ni rodila. Tako se događalo, 
i to, da bi se pogdjekoja žena već 
rodila kao udovica. Zato i danas na 
pr. u Indiji ima vrlo veliki broj malo- 
dobnih udovica i udatih žena. Danas 
u tim zemljama ima oko 8,000.000 
udatih žena i oko 500.000 udovica 
ispod 15 godina! 

Starost krinoline. Krinolina se po- 
javila prvi puta god. 1718. Pronijele 
su je dvije punane dame, koje su na- 
stojale da njom svoju debljinu pre- 
kriju. One su u svojim suknjama na- 
pravile obruče od riblje kosti i tako 
se pojavile u Tuilerijama uz veliko ču- 


iDEVEHE 


kao i ostalo željezno po- 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 


đenje elegantnoga svijeta Pariza. Oko 
god. 1750. krinoline su pravljene na 
čeličnim obručima, i to na način, da 
su se mogle sklopiti i da bi damama 
bilo moguće sjesti u kola. No eto i ta 
moda kao i mnoge, koje su iza nje 
slijedile, pripada danas samo povijesti 
i muzejima. 

Bubikopf. Da je »Bubikopf« posto- 
jao već god. 1777. potvrđuje jedno 
pismo carice Marije Terezije pisano 
vojvotkinji Mariji Beatrice, koje je 
pronađeno u jednom talijanskom ar- 
hivu. U njemu između ostaloga piše 
i ovo: »Ja sam ushićena Vašom od- 
lukom, da ćete doći na Garda-jezero 
...Mlade djevojke, što ih ondje su- 
srećemo, običavaju trčkarati ljeti bez 
čarapa i šešira. Uz to nose kratko ši- 
šanu kosu kao dječaci. Ta moda, koja 
je sada u gornjoj Italiji vrlo raširena, 
nipošto mi se ne sviđa . . .« 


TREĆI KONCERAT ZAGREBAČKE 
FILHARMONIJE. 

Ovaj put je koncerat Zagrebačke 
Filharmonije bio u dvorani Hrvatsko- 
ga Glazbenoga Zavoda (18. veljače). 
Dosada su bili u Narodnom Kazalištu, 
lane u Europa-kinu, a prije u Music 
Hallu. Tako ti koncerti sele iz dvo- 
rane u dvoranu, pa se već i u tom oči- 
tuje njihova nestalnost, kao što je to 
i u drugom svakom pogledu s tim 
koncertima. Za Zagreb je velik kul- 
turni nedostatak, da se filharmonijski 
koncerti ne mogu nikako da ustale. 

Na programu ovoga koncerta bila 
su djela od dvojice Talijana i od dvo- 
jice Čeha. Prva dvojica — Antonio 
Vivaldi (1680. do 1743.) i Luigi Bo- 
cherini (1743. do 1805.) — predstav- 
ljali su nam glazbu 18. stoljeća, a 
druga dvojica — Antun Dvorak (1841. 
do 1904.) i B. Smetana (1824. do 1884.) 
— glazbu druge polovice 19. stoljeća. 
Ta ogromna razlika izbijala je oso- 
bito, kad smo neposredno nakon B o- 
cherinijeva »Koncerta za 
violoncello i orkestar u 
B-duru« čuli Dvor akov »Kon- 
cerat za violoncello i or- 
kestar u H-mollu«. Dva posve raz- 
na svijeta. Kod Bocherinija lagana, 
napudrana i nacifrana igra glasova, a 
kod Dvoraka duboka, gotovo dramat- 
ska glazbena sadržina, koja te neodo- 
ljivo zahvaća, potresa i zanosi. I Vi- 
valdiju i Bocheriniju se divimo slu- 
šajući njihova djela, pače ih i. sa sim- 
patijom pratimo, ali nam ne pružaju 
jak umjetnički doživljaj. Najjači ta- 
kav doživljaj bila je na ovom koncertu 
Smetanina simfonijska pje- 
s a n »Š a r k a«, treći dio iz simfonij- 



skoga ciklusa »Moja Domovina«, naj- 
divnijeg slavenskog simfonijskog djela 
uopće. »Šarka« je glazbena velepje- 
san češke mitske davnine: sadržaj joj 
je borba između ženskog amazonskog 
pokoljenja, kojemu je predstavnica 
osvetljiva i lukava Šarka puna mržnje 
na muškarce, i između muškoga po- 
koljenja, koje s vitezom Cti radom 
podliježe. Žena triumfira omamivši 
muški rod prevarnom ljubavlju i slat- 
kom medovinom. 

Koncerat je dirigirao Oskar Smo- 
dek, a kao solista je sudjelovao umjet- 
nik na cellu Enrico Mainardi, čija je 
svirka kod Bocherinija pokazala vir- 
tuošku stranu, a kod Dvoraka veliko 
umjetničko proživljavanje. Publika 
nažalost nije ispunila ni dvoranu Glaz- 
benoga Zavoda. Dr J. A. 

Domaći proizvod 

Kolači. Mali Branko, koji će tek na 
proljeće imati šest godina, piše po 
tatinu diktatu: »Ako Branko bude 
marljiv, dobiti će kolač.« 

Branko prekidajući: 

»Da li se piše kolač ili kolača?« 

»Ali ne: kolača se piše samo, kad je 
riječ u množini, jer znači više kolača.« 

»Tata«, reče mali sladokusac, »kako 
bi bilo, da mi stavimo riječ u mno- 
žinu?« 

Najbolja. Slavica se hvali mamici, 
da je najbolja učenica u prirodopisu. 

»Što su te danas pitali?« upita 
majka. 

»Koliko magarci imaju ušiju, a ja 
sam odgovorila: tri.« 

»Tri? i ti si dakle najbolja u pri- 
rodopisu?« 

»Pa da! Drugi su odgovorili: četiri.« 

Ne drži do toga. Marijina baka 
mrmlja: 

»Kako to da ti nisi ovog mjeseca za 
pohvalu došla na prvo mjesto?« 

Marija, sasvim ozbiljno: 

»Ah, draga bako, ja do toga uopće 
ne držim: tako si čovjek stiče zavid- 
nika!« 


Uči oca. Mali petgodišnji Joško bio 
bio je jutros u školi. Za ručkom ga 
upita otac: 

»No, što si jutros ti, Joško, radio?« 

»Najprije smo se molili Bogu.« 

»Kako?« 

»Oče naš.« 

»A iza Oče naš, što ste govorili?« 

Mali Joško pogleda oca sa saža- 
ljenjem: 

»Ti, tata, upravo ništa ne znaš! Pa 
iza ,Oče naš’ govorili smo ,koji jesi 
na nebesima’!« 

Hoće da mu učini uslugu. Neki će 
vragoljan Dominiku, koji je htio da 
uzjaši na svoje oglodano kljuse. 

»Gospodine, hoću li vam pridržati 
konja?« 

»Ne, ne, moj me konj ne će ugristi.« 

»Nijesam mislio to, nego da konja 
prihvatim, da se sam na tle ne obori.« 

Traži svaki dan novo odijelo. Neki 
se gospodin tuži, kako njegova žena 
svaki dan traži novo odijelo. 

»Pa kupuješ li joj ga zbilja?« upi- 
tat će njegov prijatelj. 

»Nipošto! Baš stoga traži od mene 
svaki dan, da joj ga kupim.« 


Miško i stric. Miško (stricu, koji 
tepa): »Budi tako dobar i reci riječ 
šum.« 

Stric: »A z-z-zašto?« 

Miško: »Znaš, kad ti rečeš š-š-šum, 
čuje se kao da mimo prolazi loko- 
motiva.« 

Ne razumije. »Pazi, Branko! Ova 
slika predočuje tvog strica. On je bio 
čovjek preohol i nasilan i imao je 
prste dugačke pola metra.« 

Branko, sav začuđen: »Ali, mama, 
kako to, da su mu na slici tako ma- 
leni?« 

Ozbiljno shvatila. »No, Zorice, kako 
to, da je tvoja pregačica puna mrlja?« 

»Znaš, mama, danas smo se igrali 
slastičarnice i mene je zapalo da pra- 
vim švicarski sir.« 

Lijepa opomena. Stric (koji je do- 
šao u posjete): »Tako si velik, Branko, 
pa još uvijek mećeš prst u usta!« 

»Branko: »Moram držati nešto u 
ustima, kad mi nisi ništa donio.« 

Trpljenje na drugom mjestu. Otac 
(sinu, kojega je čas prije pošteno 
isprebijao): »Znaj, nesretniče. da ja 
više trpim zbog tvog nereda, nego ti 
zbog mojih batina!« 

Sin: »Vjerujem, tata, ali ne na onom 
mjestu, na kojemu ja!« 

Sakupile Jelisava i Slavija. 

Š JI H 

Problem broj 10. 


Vinko Buble, Split 



Bijeli matira u dva poteza 


KR0M0VANJE KOVINSKIH PREDMETA 

(po sistemu prof. chem. Dra. Pfanhausera iz Leipziga) 

kao crkvene kadionice, posude za svetu vodu, crkvene svijećnjake, je- 
daćeg pribora, raznog posuđa, armature i pipa, pokućtva iz kovine, gladila, 
alata, kirurških sprava, munjovoda, vaga, kvaka, okova itd. 

krotnovani predmeti itnadu; 1 . oku ugodan srebrnkasto 
platinasti sjaj, 2. veliku trajnost i otpornost protiv vanjskog utjecaja, 
3 silnu tvrdoću, a zadržava svoj sjaj i u visokoj temperaturi, 4. nije ih 
potrebno čistiti kao nikalj, ne oksidiraju, zadrže dugo kromov sjaj. 

kao dijelova automobila, aeroplana, motocikla, autobusa, tramwaya, 
bicikla, sklizaljki, parobroda, strojeva, oruđa, itd. 

NARUDŽBE SE IZVRŠUJU UZ SOLIDNE CIJENE KOD TT. 

A. MARUZZI nasljednici ZAGREB, 

FRANKOPANSKA ULICA BR. 9. — TELEFON BR. 27-59 


DOBRI JAN LOVI TULJANE 


Gledajte ga: danas 
on tuljane lovi. 


do nje ribe niže 
kao dobru meku. 


i eno je stigo 
kućici do vrata. 



Od radosti čika 
skače dole-gore. * 

PAŠOM 


GIMNASTIKA 

U novije se vrijeme mnogo razvija 
smisao za svakovrsni šport, planinar- 
stvo, izlete u prirodu, gdje ima sunca, 
ozona, vode i gdje može čovjek da se 
slobodno kreće i diše. Ta se težnja 
za gibanjem i prirodom najviše opaža 
u građanskom i radničkom staležu, 
što je i razumljivo, jer su ti staleži u 
prijašnjim stoljećima bili u tom po- 
gledu najzanemareniji. Seljaci su ra- 
dili uvijek na suncu i svježem uzduhu, 
a plemstvo je imalo svoje turnire, lov, 
jahanje, mačevanje i sve što je bilo 
s tim u savezu. Građani su se međutim 
najmanje kretali n a svježem uzduhu, 
a nisu ni imali smisla za higijenu, 
sunce, čisti uzduh, gibanje i t. d. Me- 
đutim je novo vrijeme u tome mnogo 
pokročilo naprijed. 

Djecu treba već od najranije mla- 
dosti priučavati na to da teže za gi- 
banjem, prirodom i suncem* pa će ih 
to i kasnije više privlačiti nego sje- 
denje u zadimljenim kavanama, loka- 
lima i kinematografima. 

Dnevna gimnastika u dobro prozra- 
čenoj sobi, ako već ne može biti vani, 
neka postane navikom, kao što je na- 
vika i potreba kupanje, četkanje zubi 
itd. Kratka gimnastika od nekoliko 
minuta korisna je ne samo mladima, 
nego i starima i bolesnima. Kod bo- 
lesnika treba pitati stručnjaka, koji 
su sistemi za njega dobri. 

Donijet ćemo nekoliko vježba, koje 
se mogu dnevno izvoditi. 


Početni stav. 

Noge moraju stajati paralelno jedna 
pokraj druge, koljena naprijed, trbuh 
uvučen, ramena povučena straga pre- 
ma dolje, glavu spustimo duboko na 
leđa, a onda je polagano upravljamo, 
dok nam pogled ne pada vodoravno 
naprijed. Kad dobro držimo glavu, 
onda osjetimo mišicu, koja počinje iza 
ušiju i ide do ramena. Kod početnog 
stava je važno, da tijelo stoji posve 
uspravno i da ne -bude u križima izbe- 
čeno prema naprijed, a leđa natrag. 

Čučanj. 

Stanemo u početni stav, duboko 
udahnemo, u isto vrijeme pružimo ru- 
ke naprijed, da budu u istoj visini sa 
ramenima i podignemo se na prste. 
Tada izdahnemo i u isto vrijeme uči- 
nimo čučanj tako, da koljena budu 
jedno uz drugo prema naprijed, pot- 
koljenica i natkoljenica gotovo uspo- 
redne. čučanj može biti tako velik da 
sjedimo na petama. Gornji se dio 
tijela ne smije nasloniti naprijed, križa 
ne smiju upasti, nego stajati posve 
.ravno, tako da imamo osjećaj kao da 
smo leđima naslonjeni na zid i đa se 
tako naslonjeni spuštamo. Zatim opet 
udahnemo i polagano se uspravljamo, 
tako da se gornjim dijelom tijela ne 
naklonimo naprijed. Onda izdahnemo, 
spustimo ruke i stanemo na čitavo 
stopalo. 

Ovu vježbu možemo ponoviti ne- 
koliko puta, a dobro je, da je izvo- 
dimo pred Ogledalom, da možemo 
kontrolirati kretnje. I. M. 



DVIJE PROLJETNE ŽENSKE HALJINE 

1. Križaljka 


* Sastavio Božidar Mohaček, Zagreb 



Vodoravno: 1. Pr-st. 6. Žvi u vodi. 8. Rođakinja. 
10. Zamot. 13. Dio tijela. 15. Drvo. 17. Vrst zagonetke. 
19. Kukac. 21. Pok. zamjenica. 23. Oblik glagola biti. 
24. Rijeka u Jugoslaviji. 25. Veznik. 26. Zamjenica 
(obr.). 27. Dio glave. 30. Otok u Jadranu. 31. Pogrešna, 
neispravna. 34. Žen. ime. 35. Životinja. 36. Plače. 38. 
Dvorana. 39. Broj. 41. Lice iz Biblije (padež). 

Okomito: 2. Ptica. 3. Francuski član. 4. Veznik. 
5. Galama. 7. Svitanje (padež). 8. Rijeka u Jugoslaviji. 
9. Bezalkoholno piće. 11. Potrebno domaćicama. 12. 
Muško ime (strano). 14. Žensko ime. 16. Rijeka u Jugo- 
slaviji. 18. Palica. 20. Nije mokar. 22. Pojava na vodi. 
28. Pokazna zamjenica. 29. Veznik. 30. Kulturna biljka. 
32. Raj. 33. Žensko ime. 37. Žensko ime. 38. Potreban 
čovjeku. 40. Zamjenica. 


2. Zagonetna adresa 

Sastavio \eljko Novak, Zagreb 



Što je to ? 


3. Zagonetna posjetnica 

Sastavio Rudolf Gruden, Karlovac 



Pomutnjom je u prošlom broju pomiješan ovaj 
„Magični Hk“ sa „ Konjičevlm skokom Stoga i jedan 
i drugi evo donosimo u ovom broju % 


4. Magični lik 

Sastavio Eduard Musič , Sušak 

1. Pristaša slobodnozidarstva. 

2. Tragedija od Sekspira. 

3. Manje vrijedni proizvod, koji se odijeli od boljeg. 

4. Lice iz prvog srpskog ustanka. 

5. Kovina (m=n). 

Vodoravno i okomito jednako! 

5. Konjičev skok 

Sastavio Dragutin A . Maltarić, Sarajevo 




Jesi li još naručio prekrasni roman o 
hrvatskoj učiteljici ? Požuri se, dok za- 
liha traje, jer za Šenoinom 


Odgonetke treba poslati na ured - 
ništvo „ Obitelji " najkasnije do 15. 
ožujka. Svi odgonetači dolaze u obzir 
za nagrade, koje će se ždrijebom 
podijeliti na koncu tromjesečja 


svi posežu, — Naručuje se kod 

Knjižnice Dobrih Romana 

Zagreb , Trg Kralja Tomislava br. 21. 


k. z. u ZAGREBU 

TRO KRALJA TOMISLAVA 21. 
prima uloške i daje zajmo- 
ve uz najpovoljnije uvjete 





